Politika Privatnosti - Hunter Shop\nPristupanjem sajtu Hunter Shop (huntershop.rs), Vi prihvatate i slažete se sa svim uslovima Politike Privatnosti. Ukoliko ne prihvatate uslove sadržane u Politici Privatnosti, potrebno je da odmah napustite sajt i prestanete sa korišćenjem usluga sajta.\nHunter Shop (huntershop.rs) sajt je u vlasništvu firme Lovačke Lampe Doo, sa matičnim brojem 21042684 i sedištem u Sedište firme: Vespučijeva 32, Srbija, Novi Beograd.\nPrilikom popunjavanja registracionog formulara na sajtu Hunter Shop (huntershop.rs), Vi prihvatate i slažete se sa time da će administratori sajta koristiti Vaše lične podatke za sledeće namene:\nSlanje obaveštenja o ponudama, popustima ili drugim komercijalnim informacijama vezanim za Hunter Shop (huntershop.rs) ili neku treću stranu, sa kojom Hunter Shop (huntershop.rs) ima poslovnu saradnju.\nMi čuvamo Vaše lične podatke kako bismo Vam slali informacije o Vašem nalogu na sajtu Hunter Shop (huntershop.rs), da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUslovi i regulative koji se odnose na korišćenje informacija dobijenih prilikom online plaćanja se nalaze u odeljku Uslovi korišćenja kompanije za procesiranje plaćanja i Hunter Shop (huntershop.rs) niti će zahtevati, niti će ćuvati informacije vezane za Vašu kreditnu karticu.\nFitorchAcebeamtakticka lampaLovacka lampaOlightEDC baterijska lampaEDClovacke lampeTaktickilaser


Kamen temeljac za novi vrtić u Loznici – 270 novih mesta - Moja učionica\nKamen temeljac za novi vrtić u Loznici – 270 novih mesta\nPrvi potpredsednik Vlade Srbije i ministar prosvete, nauke i tehnološkog razvoja Branko Ružić i gradonačelnik Grada Loznice Vidoje Petrović položili su danas kamen temeljac za izgradnju vrtića u Loznici čime će biti obezbeđeno 270 novih mesta za mališane. Vrednost radova iznosi skoro 148 miliona dinara, a radovi na izgradnji objekta trebalo bi da budu završeni u roku od 12 meseci.\nMinistar Ružić je istakao da izgradnja vrtića i proširenje kapaciteta PU „Bambi“ lepa vest za roditelje u Loznici jer će se u velikoj meri smanjiti liste čekanja za vrtiće. Takođe, predškolska ustanova rasteretiće svoje kapacitete i postojeće grupe, omogućiće se nova radna mesta i bolji uslovi za rad.\nMinistarstvo je sredstva za izgradnju vrtića u Loznici i parterno uređenje dvorišta obezbedilo iz kredita Svetske banke putem projekta „Inkluzivno predškolsko vaspitanje i obrazovanje“. Ovaj vrtić je samo jedan u nizu koji će biti izgrađen u okviru ovog Projekta. Do sada su izgrađena tri nova vrtića u Doljevcu, Žitorađi i Sremskoj Mitrovici, u toku je izgradnja dva u Kruševcu, a do kraja godine biće započeti radovi na izgradnji i dogradnji objekata u Prokuplju, Vladičinom Hanu, Tutinu, Smederevu, Šidu i Novom Pazaru“, rekao je ministar.\nOn je dodao da Ministarstvo, uz podršku Projekta i u saradnji sa Fondacijom „Novak Đoković“, izvodi manje adaptacije i prenamenu postojećih prostora u više gradova čime će se obezbediti novih 100 soba za boravak 2.500 dece koja će se prvi put uključiti u program predškolskog vaspitanja i obrazovanja. Prema rečima ministra, paralelno radi i na unapređenju kvaliteta sistema predškolskog vaspitanja i obrazovanja i profesionalnog razvoja zaposlenih u predškolskom sistemu, ali i na jačanju partnerstva između predškolskih ustanova i lokalnih institucija u cilju unapređenja inkluzivnog predškolskog vaspitanja i obrazovanja.\nMinistar je istakao da su kapaciteti za ostvarivanje predškolskih programa u Srbiji zadnjih godina u porastu, jer i lokalne samouprave, u skladu sa svojim nadležnostima ulažu u ovu oblast i grade nove vrtiće.\nZa dostizanje strateških ciljeva Ministarstva koji se odnose na veću dostupnost različitih programa i oblika vaspitno-obrazovnog rada sa decom ranog uzrasta, pružanje podrške porodicama u ostvarivanju vaspitne funkcije, profesionalizaciju vaspitača i inkluzivno okruženje, neophodno je dodatno proširenje postojećih prostornih kapaciteta i optimizacija mreže predškolskih ustanova u skladu sa potrebama dece i porodica u konkretnim lokalnim zajednicama“, rekao je Ružić.\nVidoje Petrović, gradonačelnik Loznice, izražavajuži zadovoljstvo početkom građenja novog vrtića istakao je da će se sada u Loznici smanjiti liste čekanja za upis u vrtiće.\nNama trebaju mladi, novi impuls života. Mislim da smo svi zajedno na najboljem putu da to realizujemo“, istakao je Petrović.\nProjekat inkluzivnog predškolskog vaspitanja i obrazovanja realizuje se uz pomoć zajma Svetske banke. Ukupan iznos zajma je 47 miliona evra. Cilj Projekta je unapređivanje kvaliteta predškolskog sistema, s posebnim naglaskom na povećanje dostupnosti predškolskog vaspitanja i obrazovanja deci iz društveno osetljivih grupa. Projekat u najvećem delu obezbeđuje izgradnju novih ili dogradnju postojećih vrtića u 35 jedinica lokalne samouprave u Srbiji.


PREDSEDNIK CRVENE ZVEZDE MIJAILOVIĆ: “Partizan glumi žrtvu zbog ličnih interesa njegovih funkcionera” | Ekspres.net\nPREDSEDNIK CRVENE ZVEZDE MIJAILOVIĆ: “Partizan glumi žrtvu zbog ličnih interesa njegovih funkcionera”\nPredsednik Crvene zvezde Svetozar Mijailović izjavio je da je taj fudbalski klub danas stabilan i uspešan zahvaljujući pametnoj sportskoj i poslovnoj politici, a isto je poželeo i Partizanu, ali da ne prihvata spinovanje javnosti “večitog” rivala.\n“Crvena zvezda je stabilan i uspešan klub, pre svega zahvaljujući pametnoj sportskoj i poslovnoj politici. Isto želimo da to bude i Partizan, ali ne možemo da prihvatimo spinovanje javnosti da Partizan ne može da se razvija zato što im to ne dozvoljava neka viša sila ili zato što je Crvena zvezda državni projekat”, naveo je Mijailović u izjavi dostavljenoj novinarima.\nMijailović je naveo da je imao obavezu da se kao predsednik najvećeg kluba na Balkanu obrati i ukaže na neke negativne stvari koje već duži period dolaze iz tabora “večitog” rivala.\n“Ne nameravam da dolivam ulje na vatru jer nisam takav čovek, ali funkcija koju obavljam me obavezuje da ukažem na spinovanje javnosti i nesportski projekat koji je osmišljen od strane Partizanovih čelnika”, kazao je Mijailović.\nIstakao je da raspirivanje navijačke strasti, širenje mržnje i iznošenje neistinja i predstavljanje da je Partizan žrtva, s sve zbog ličnih interesa funkcionera tog kluba, Crvena zvezda ne može i neće da dozvoli.\nMijailović je kritikovao izjavu golmana Partizana Vladimira Stojkovića, koji je posle derbija rekao da ga je sramota što je Srbin i da će se odreći srpskog pasoša, što nije učinio.\n“Nedopustivo je da golman Partizana, koji je i golman srpske reprezentacije, onakvom izjavom potpiruje ionako raspaljene navijačke strasti samo zbog jedne sudijske odluke, koja dan kasnije, utvrdjeno je čak nije bila ni sporna”, dodao je predsednik Zvezde.\nOcenio je da je gol Ričmonda Boaćija “čist kao suza” i da je uveren da izjava Stojkovića “nije samo iz njegove glave, nego plod orkestrirane kampanje koju Partizanovi čelnici već duži period sprovode da bi od sebe napravili žrtve i na taj način opravdali svoju nesposobnost da rukovode jednim velikim klubom kao što je Partizan”.\n“Nemamo mi ništa protiv da se oni brane kako znaju i umeju, ali nećemo dozvoliti da u to petljaju Crvenu Zvezdu, klub kome se danas istinski divi čitava Evropa, kako zbog sportskih tako i poslovnih rezultata. Svedoci smo besomučne kampanje koju sprovodi Tv Partizan u svojoj emisiji Partizanov vesnik, a sve sa ciljem da se u javnosti predstavi da je Crvena zvezda favorizovana od strane države, kako finansijski tako i sportski”, rekao je Mijailović.\nPo njegovim rečima, Crvena zvezda je najtransparentnija kompanija u Srbiji, koja posluje u skladu sa zakonom i koja je na ime poreza uplatila u budžet republike Srbije 15 miliona evra u poslednje četiri godine, a od novca prihoduje najvećim delom iz inostranstva\n“Pri tome, jedini sponzor kojeg imamo od države jeste Telekom sa ugovorom od 1,2 miliona evra, koliko ima i Partizan. Istina je da imamo i sponzorski ugovor sa ruskom kompanijom Gazprom vredan četiri miliona evra, ali je i istina da mnogi klubovi širom Evrope ulažu stotine miliona evra pokušavajući da se plasiraju u LIgu šampiona pa im ne uspeva, a Crvena zvezda je to uspela, a u isto vreme vraćajući ogromne nasleđene dugove”, kazao je Mijailović.\nDodao je da ne želi da pominje “kako loš tretman” ima Crvena zvezda u Fudbalskom savezu Srbije i “kakve negativne posledice iz tog odnosa proizilaze po klub već duži period”.\nTags fudbalPredsednik Crvene zvezdesportSvetozar Mijailović\nFUDBAL: Iliev najavio remont u Partizanu za sledeću sezonu.. SINIŠA MIHAJLOVIĆ IMA NOVI KLUB !! POSLE 21 MESECA ODSUSTVA: Santi Kazorla ponovo na terenu, posle teške povrede PRE TAČNO 33 GODINE: Na današnji dan je poginuo legendarni Dragan Mance


IPM - Indeks Privatnosti u Medijima\nPRIVATNOSTI U MEDIJIMA\nIPM je kompozitni indikator za analizu zaštite prava građana na privatnost u onlajn medijskoj sferi Srbije. Ovaj statistički alat razvija SHARE Fondacija kao sredstvo za javno zagovaranje i unapređenje standarda zaštite privatnosti u poslovanju medija na internetu.\nVAŽNI NALAZI 2022 2021\n⬤ 2022⬤ 2021⬤RAZLIKE\nIndeks privatnosti u medijima (IPM)\nPosvećena unapređenju i zaštiti digitalnih prava i sloboda, SHARE Fondacija od 2012. prati različite uticaje na ljudska prava u onlajn okruženju Srbije i regiona, sa posebnom pažnjom na medijski ekosistem: od bezbednosti novinara i zaštite digitalne sigurnosti medija, do zakonodavnih rešenja i primene propisa značajnih za slobodu govora i informisanja.\nPočetkom 2021. pokrenuli smo razvoj statističkog alata koji ovu oblast osvetljava iz ugla građana, korisnika onlajn medija. Indeks privatnosti u medijima je kompozitni indikator koji omogućava pojednostavljenu analizu prakse u oblasti zaštite privatnosti građana u onlajn medijskoj sferi Srbije.\nPokazatelji su grupisani u šest osnovnih kategorija, od tehničkih – kao što su kolačići ili vrste platformi, gde se bodovanje oslanja na usaglašena načela globalne zajednice – do obaveza propisanih zakonom ili etičkim kodeksom novinara.\nZa analizu je odabrano 50 onlajn medija čiji sadržaj pretežno čine vesti i aktuelnosti, bilo da je reč o samostalnim elektronskim izdanjima ili onlajn verzijama tradicionalnog formata. Lista je delom sastavljena prema najvećoj prosečnoj poseti, a delom po geografskoj oblasti ili značaju za javni interes.


Održana promocija kajaka i kanua na Sajmu sporta - ATA Stars\nOdržana promocija kajaka i kanua na Sajmu sporta\nHome/cVesti - sportovi/Vodeni sportovi/Održana promocija kajaka i kanua na Sajmu sporta\nKajakaški savez Srbije održao je promociju kajaka i kanua na Sajmu sporta. Šampionka Evropskih igara iz Bakua i srebrna sa Prvenstva sveta iz Milana u kajaku dvosedu na 500 metara, Milica Starović demonstrirala je osnove kajaka svim zainteresovanima.\nMeđu onima koji su želeli da se druže sa Milicom i od mastera sporta i fizičkog vaspitanja dobiju časove tehnike kajaka bili su i selektor Dejvis kup reprezentacije Srbije, Bogdan Obradović, prvak Evrope u tenisu u konkurenciji do 16 godina Marko Miladinović, veslački reprezentativac Radoje Đerić, srpski rekorder na 400 metara s preponama, Emir Bekrić, i veliki broj posetilaca Sajma sporta.\n„Nisam očekivala da će toliki broj, pre svega dece, biti zainteresovan za kajak i kanu. Veoma sam srećna što sam imala priliku da zainteresovanima odgovaram na njihova mnogobrojna pitanja vezana za ovaj sport i za takmičenje. Nadam se da je tolika zainteresovanost, barem delom, proistekla iz odličnih rezultata koje kajak beleži poslednjih godina, što je istovremeno i odraz dobrog načina rada u Kajakaškom savezu Srbije“, nije krila zadovoljstvo šampionka iz Bakua.\nPrvu posetu Sajmu sporta Milica je iskoristila da se druži sa ostalim sportistima, ali da se upozna i sa nekim od sportova sa kojima se do sada nije susretala.\n„Veoma prijatno sam iznenađena organizacijom Sajma sporta i celim konceptom. Uz sport se uvek vezuje prijatna atmosfera i sigurna sam da se i posetioci tako osećaju. Dopada mi se što se na jednom mestu nalaze predstavnicvi svih sportova i što se svaki savez potrudio da da na najbolji način približi svoj sport posetiocima.“, podelila je utiske Milica.\nMeđu disciplinama sa kojima se upoznala tek na Sajmu sporta, Milica je najviše bila iznenađena druženjem sa spelolozima.\n„Prvi put sam se susrela sa speleologijom, i moram da se zahvalim drugarima iz Sportskog saveza speleologa Srbije koji su mi omogućili da se oprobam u spuštanju niz konopac i naučim kako izgleda tehnika koju spelolozi koriste kako bi istraživali.“, naglasila je Milica.\nMilica se pridružila i promociji Evropskog prvenstva u vaterpolu druženjem sa Sneškom, maskotom tog šampionata. S obzirom da je Milica ostvarila olimpijsku normu za učešće na Igrama u Rio de Žaneiru, na štand Kajakaškog saveza Srbije da bi se slikao sa Milicom došao i Srećko, maskota Olimpijskog tima Srbije.\nŠtand Kajakaškog saveza Srbije obišao je i ministar sporta i omladine u Vladi Srbije, Vanja Udovičić, zajedno sa državnim sekretarom za sport, Predragom Peruničićem. Tom prilikom resorni ministar pohvalio je rad Kajakaškog saveza Srbije u prethodnoj godini, i pre svega činjenicu da su kajakaši izborili deset normi za Olimpijske igre, ali i osvojili čak 18 medalja na velikim međunarodnim takmičenjima.\nMinistar Udovičić zahvalio je i Milici Starović što je za vreme bazičnih priprema za narednu sezonu odvojila vreme da poseti Sajam sporta i prezentuje kajak nekim novim šampionima.\nMilica sa partnerkom iz dvoseda, Dalmom Ružićić-Benedek već u ponedeljak putuje na visinske pripreme u bugarski centar Belmeken, dok se ostatak kajakaškog tima Srbije već nalazi na pripremama u Antaliji.\nPovezana vest: PLIVANJE, Ledecki oborila svetski rekord na 1.500 m slobodno\nBy ATA Stars Redakcija|2018-06-13T21:13:20+01:00novembar 29th, 2015|Vodeni sportovi|0 Comments\nGrujić i Džombeta: Spremni smo za Svetski kup\nKAJAK, Završen šampionat Srbije za 2020. godinu


Vi ste ovde: Početna Aktivnosti Projekti Završeni projekti Za uvođenje odgovornosti, efikasnosti i transparentnosti u tužilaštvima – građanska podrška u uspostavljanju sistema finansijskog upravljanja i kontrole (FMC)\nProjekat se sprovodi uz finansijsku podršku Delegacije EU i uz sufinansiranje Kancelarije za saradnju sa civilnim društvom\nTrajanje projekta: 12 meseci (decembar 2013. – novembar 2014.)\nUdruženje tužilaca u partnersvu sa Udruženjem internih revizora sprovodi projekat „Za uvođenje odgovornosti, efikasnosti i transparentnosti u tužilaštvima – građanska podrška u uspostavljanju sistema finansijskog upravljanja i kontrole (FMC)“ koji podržava Delegacije Evropske Unije u Srbiji uz sufinansiranje Kancelarije za saradnju sa civilnim društvom.\nProjekat direktno doprinosi opštim i posebnim ciljevima jačanja aktivizma civilnog društva i učešća u procesu donošenja odluka u oblasti vladavine prava i odgovornosti pravosuđa u Srbiji. Projektom se posvećuje posebna pažnja uspostavljanju održive i efikasne mreže civilnog društva koje je osposobljeno da na osnovu prethodnog praćenja i analize svakodnevnog rada tužilaštva, utiče na sprečavanje korupcije. Način i metodologija za ostvarenje ovog cilja je izgradnja efikasne organizacije civilnog društva koja će biti u stanju da građanima da glas, utvrdi indikatore za praćenje, sprovodi monitoring rada u tužilaštvima u cilju smanjenja korupcije, sprovodi kvalitetnu i nezavisnu analizu, priprema izveštaje, definiše preporuke i strateška dokumenta, kao i izmene i dopune zakona, i predvodi u procesu donošenja odluka. Cilj je da se civilno društvo i sektor pravosuđa u oblasti vladavine prava/reforme pravosuđa uskladi sa standardima i normama EU. Tematski fokus mreže je reforma pravosuđa, tačnije uspostavljanje transparentnog, efikasnog i odgovornog sudstva.


HAJKA NA BEOGRAD ZBOG KOSMETA I RS: Iskaz Belivuka razotkrio sinhronizovanu akciju, spolja i iznutra - da se oslabe pozicije Srbije | Novosti.rs\nZa srpski državni vrh nema dileme o očiglednoj sinhronizovanoj akciji spolja i iznutra da se oslabe pozicije naše zemlje i ona natera da promeni stav oko ovih ključnih tema na koje određeni svetski centri moći žele da stave tačku.\nDugačka je lista "udara" na Srbiju u poslednjim nedeljama - od neuspeha briselskog dijaloga zbog nerazumnih zahteva Prištine, do mozaika u vezi sa reafirmacijom genocida i nametanja ove teme kao kriterijuma za politička kretanja u regionu. Sve je kulminiralo iskazom Veljka Belivuka, ozloglašenog vođe kriminalne bande osumnjičene za najmonstruoznije zločine, u kojem je pokušao da kompromituje predsednika Srbije Aleksandra Vučića i dovede ga u vezu sa kriminalnim strukturama.\nO tome je govorio i sam predsednik Srbije Aleksandar Vučić koji je upozorio da se Srbija napada svaki put kad pokazuje dobre rezultate. On je upozorio da će biti nastavljeni pritisci na Srbiju, Republiku Srpsku i celokupan srpski narod i poručio da naša država samo čuva svoje granice priznate od UN.\nMinistar zdravlja Zlatibor Lončar otvoreno je juče upozorio da neki iz bivše vlasti, uz pomoć stranih obaveštajnih službi, hoće da sruše Vučića:\n- Predsednik smeta stranim službama jer neće da ih sluša i radi po njihovim nalozima. Ne odgovara im Vučić - oporavio je ekonomiju, gde god da odete prvo što kažu je bravo, Srbijo, i za vakcine i za borbu protiv korone, podigao je ugled zemlje, podigao plate, doveo investicije.\nI potpredsednik SNS i zamenik gradonačelnika Beograda Goran Vesić kaže da se protiv Vučića sprovodi kampanja poput one koja se 2003. vodila protiv Zorana Đinđića:\n- Kao što su tada verovali pripadnicima "zemunskog klana", tako im je sada svaki kriminalac dobar ako mogu da ga iskoriste. Suština napada na Vučića je pokušaj političkih krugova okupljenih oko stranaka koje podržavaju tajkuni, da dođu na vlast bez izbora. Vučić je poslao snažnu poruku mafiji i onima koji misle da mogu na vlast bez izbora, da Srbijom neće strane ambasade niti oni koje narod ne izabere.\nSrđan Graovac iz Centra za društvenu stabilnost, kaže, za "Novosti", da je očigledno nezadovoljstvo Zapada zato što pitanje Kosova i BiH nije rešeno onako kako oni to žele:\n- Zato traže način da uzdrmaju Vučića kreiranjem lažnih afera. Nije novost da obaveštajne strukture koriste mafiju kao sredstvo obračuna sa legalnim vlastima u nekim državama.\nI bivši diplomata Zoran Milivojević kaže da je sve što se poslednjih nedelja dešava deo pritisaka, spolja i iznutra, kako se bi uzdrmale pozicije Srbije i ona primorala da promeni stav po pitanju Kosova, BiH, ulaska u NATO, odnosa sa Moskvom i Pekingom...\n- Kada je neka vlast smetnja da neko realizuje svoje strateške interese, onda se koriste sva sredstva. Nemam razloga da ne vrujem Vučiću da je u sve umešan i strani faktor, pa videli smo to već u slučaju "zemunskog klana".\nVULIN: SMETAJU I IMENA DECE\nPAVELIĆ je u vreme NDH donosio rasne zakone koji su imali zadatak da daju pravni osnov za istrebljenje Srba. To je bilo u Hitlerovoj NDH, a u Milanovićevoj i Plenkovićevoj Hrvatskoj, članici EU, Vučiću se određuje koje će ime nadenuti sinu. Ako bi bili prizemni, zlobni i glupi kao pisci tekstova u "Jutarnjem listu", onda bi trebalo da tražimo progon svakog kuma i oca koji je svom sinu ili kumčetu dao ime Ante, Adolf, Andrija, Dinko, Jure, Miro, Franjo, i druga imena koje smo zapamtili po ustaškim i nacističkim zločincima - poručio je juče ministar unutrašnjih poslova Aleksandar Vulin.\nU hrvatskim medijima osvanuli su bizarni navodi da je Vučić najmlađem sinu Vukanu ime dao po najstarijem sinu Stefana Nemanje, osnivača srpske države, a sve kako bi dokazali tezu o velikosrpskim aspiracijama Beograda.\nSLIČNO SMEŠTALI I TRAMPU\nNOVINARKA LJILJANA Smajlović uporedila je hajku koju opozicija vodi protiv Vučića sa onom koja je svojevremeno vođena protiv bivšeg američkog predsednika Donalda Trampa.\n- Hilari Klinton je platila agenciju da prikuplja kompromitujuće podatke o Trampu pa su to preko FBI i CIA pustili na portalu sličnom KRIK. Tada je krenulo četiri godine hajke na Trampa. Sve je bilo laž, ali šteta je načinjena - rekla je Smajlovićeva na TV Prva.\nAleksandar Vučić Kosovo Bosna i Hercegovina Veljko Belivuk


Kako pronaći posao u Srbiji ako u njoj ne živite? | HR Lab\nHR Lab2 minuta za čitanje24. mart 2021.\nTačka povratka i Poslovi.infostud.com udružili su snage kako bi pomogli građanima iz dijaspore da pronađu posao u Srbiji\nProgram za povezivanje sa srpskom dijasporom „Tačka povratka“ je u saradnji sa kompanijom Poslovi Infostud, pokrenula program usmeren ka pomoći u potrazi za adekvatnim poslom za sve koji iz srpske dijaspore žele da se vrate u Srbiju.\n„Iz našeg iskustva se pokazalo da ljudi iz dijaspore neretko nailaze na izazove kad žele da pronađu adekvatnog poslodavca u Srbiji. Javljali su nam se i kandidati sa izuzetnim kvalifikacijama koji su se žalili da ne znaju odakle da počnu potragu, što proces potrage za poslom ume da učini napornim, ali i neefikasnim. Upravo zbog toga, u saradnji sa kompanijom Poslovi Infostud rešili smo da realizujemo posebnu pretragu oglasa za posao koja je namenjena kandidatima sa međunarodnim iskustvom koji žele da pronađu posao u Srbiji. Pretraga je aktivna na portalu tackapovratka.rs pod oznakom Prilike za zapošljavanje”, rekao je Ivan Brkljač direktor programa Tačka povratka.\n“Nismo ni sekund razmišljali da li ćemo ući u projekat jer smo uvideli priliku da kroz saradnju sa Tačkom povratka doprinesemo lakšem povratku građana u Srbiju. Kao najveće mesto okupljanja poslodavaca u zemlji, smatram da smo pravi kanal za prikupljanje zainteresovanosti za zapošljavanje naših ljudi koji žele da se vrate, žive i rade u Srbiji”, istakla je Sonja Ćetković direktorka sajtova za zapošljavanje i ljudske resurse Poslovi Infostud.\nSonja je istakla i da je ovo zdrav, podsticajan i za društvo višestruko značajan projekat. “Poslodavci imaju sjajnu priliku da zaposle visokoobrazovane stručnjake sa višegodišnjim inostranim iskustvom i za to dobiju značajne poreske olakšice. Naši ljudi koji žele da se vrate i žive u svojoj zemlji, imaju priliku da lakše pronađu kvalitetne, dobro plaćene poslove na kojima će njihov rad i njihovo iskustvo biti cenjeni. Ponosna sam što možemo da doprinesemo tome i što kroz još jedan projekat živimo svoju viziju, a to je da činimo Srbiju boljim mestom za rad.”, objasnila je Sonja Ćetković.\n„Tačka povratka“ je program povezivanja i saradnje između srpskih zajednica iz celog sveta kroz razmenu znanja i iskustava, koji se realizuje uz podršku Programa Ujedinjenih nacija za razvoj (UNDP) i Vlade Republike Srbije. Ideja „Tačke povratka“ je izgradnja otvorenog srpskog društva, koje slobodno razmenjuje informacije, koristi potencijale srpske dijaspore i vodi dijalog na temu odlaska i povratka.


Dvije intervencije bugojanskih vatrogasaca na “šupljoj kući” – RTV Bugojno\nDvije intervencije bugojanskih vatrogasaca na “šupljoj kući”\nPrvu intervenciju na ovom godinama napuštenom stambenom objektu vatrogasci su imali juče u 18 sati. Vatrom su bile zahvaćene prizemne i podrumske prostorije, a vatrogasci su potpuno lokalizovali požar u 21 sat. Na istom objektu, a po dojavi patrole policije, vatrogasci su intervenisali i jutros u 5 sati. Po riječima Nijaza Jusufspahića, komandira vatrogasne jedinice, ovog puta vatra je zahvatila prvi sprat i krovnu konstrukciju. Ovaj požar vatrogasci su ugasili za 30 minuta , a tokom cijelog dana su bili priključeni na hidrantnu mrežu u neposrednoj blizini, te vršili nadgledanje objekta.\nO uzrocima ovog požara još nema informacija , a više će biti poznato nakon istražnih radnji pripadnika kriminalističke policije PU Bugojno i inspektora zaštite od požara.


Klaudija Šifer proslavila 40. rođendan : Crveni tepih\nKlaudija Šifer proslavila 40. rođendan\nFotke postavljene 25 Aug 2010\nKlaudija Šifer, visoka, plavokosa i plavooka Nemica, slavi 40. rođendan, pre 23 godine je krenula u daleki svet i postala najbolje plaćeni model. Već godinama živi sa suprugom i troje dece u Londonu, izvan spektakla modnih pista i filma, a njena imovina se procjenjuje na 120 do 200 miliona evra, preneo je Dojče vele.\n“Klaudija Šifer je dosadna. Takav utisak često ostavlja u svetskim medijima, jer, dok njene bivše koleginice i dalje plene pažnju ekstravagantnim nastupima i privatnim skandalima, ona u svojim retkim intervjuima ponavlja da najradije letuje na Majorci, ide rano na spavanje i ne pije alkohol”, navodi nemački radio.\n“Već odavno su prošla vremena kada je javnost komentarisala da li je njena veridba sa mađioničarem Dejvidom Koperfildom samo medijska varka. Sada već godinama povučeno živi u Londonu sa svojim (jednim te istim) suprugom, britanskim režiserom Metjuom Vonom i troje dece”.


Arsić: Zašto ćutiš poslaniče Mitroviću | VRANJENEWS\nArsić: Zašto ćutiš poslaniče Mitroviću\nMitrović (desno) oglasio se nakon Arsićevih pitanja. Foto Vranje News\nVranje - Saša Arsić, predsednik Opštinskog odbora Narodne stranke u Bujanovcu, upitao je narodnog poslanika i šefa bujanovačkih naprednjaka Nenada Mitrovića "da li je u Skupštini Srbije samo da bi ćutao i primao platu ili da kao narodni poslanik zastupa interese građana opštine iz koje dolazi".\n- Ako je netačno to što je je drugi poslanik iz Bujanovca Šaip Kamberi izneo u Skupštini o stanju u državi i opštini, zašto se Mitrović nije javio za reč da demantuje Kamberija – pita Arsić u lično i ime Narodne stranke, prenose Bujanovačke.\nAko je protivzakonito isticanje albanske zastave na državnim institucijama, dodaje Arsić, "zašto se Mitrović ne izjasni povodom toga i reaguje".\n- Ili je važno da se ćuti, da se primaju dnevnice i čeka prilika da se Nagip Arifi umilostivi i da poslaniku još neku funkciju u opštinskoj vlasti - navodi Arsić.\nNarodna stranka ima zamerke i na dodelu subvencija iz Koordinacionog tela, ocenjujući da su preduzetnici iz srpske zajednice oštećeni, a da poslanik Mitrović ne reaguje na to.\n- Kako je moguće da albanske firme dobiju 12 miliona dinara, a srpske firme 3 miliona.\nMitrović se žali da nije u opštinskoj vlasti, ali Koordinaciono telo kontroliše vlada Republike Srbije koju on u skupštini podržava, pa neka objasni narodu zašto se ovako raspoređuju sredstva i sa kojom namerom, a takva je praksa poslednjih 8 godina – ističe Arsić.\nPo njegovim informacijama Srbi dobijaju tek 25 odsto subvencija, a Albanci 75, dok o tome odlučuje organ koji nije pod ingerencijom opštine već pod direktnom nadležnošću vlade Republike Srbije.\n- Kažite narodu u Bujanovcu, poslaniče Mitroviću, šta je dobio kada vam je ukazao poverenje na izborima 2020, ne šta ste vi dobili već običan narod, privreda i infrastruktura u opštini – pita Arsić.\nIz Narodne stranke zaključuju da Vlada Srbije "može rešiti lokalne probleme i bez opštinskih vlasti, ako bi imala volju za to i ako bi bilo nekog da im ukaže na probleme".\nMitrović: Račune polažem samo građanima\nNarodni poslanik i šef SNS u Bujanovcu Nenad Mitrović, u odgovoru Saši Arsiću, rekao je da "polaže račune samo građanima i da oni ocenjuju na izborima da li je radio dobro ili ne". Njegov stav o poslaniku Šaipu Kamberiju i svim ostalim albanskim liderima, kaže Mitrović, "dobro je poznat svima". Mitrović je ocenio da su Saša Arsić i politika koju on vodi "davno prošlo vreme" za Bujanovac i da je to nešto što ide u korist svih građana opštine.\n- Isti taj Saša Arsić je do juče bio u koaliciji sa Kamberijem u opštinskoj vlasti. Sa istim Kamberijem koji je u Tirani insistirao da se potpiše politička deklaracija kojom se Srbi izopštavaju iz lokalne vlasti u Bujanovcu – kaže Mitrović.\n- Što se zastave tiče, državna zastava u Domu zdravlja je poslednjih petnaest godina, koliko su ovu ustanovu vodili Stojanča Arsić i njegov sin Saša, bila u podrumu. Dobro je što je ova ustanova nakon 15 godina istakla zastavu Srbije, što je obaveza po zakonu – kaže Mitrović.\n- Nije Skupština, čiji sam član, raspisivala konkurs, određivala uslove i delila ta sredstva, nego Koordinaciono telo čiji sam rad više puta kritikovao u prošlosti i iznosio primedbe za razliku od Saše Arsića. Njemu očigledno nedostaju benefiti sa lokalnog nivoa iz vremena dok je bio deo vlasti, pa sad kritikuje one sa kojima je do juče sarađivao i koji su ga subvencionisali po raznoraznim osnovama – kaže Mitrović.


“Od kako je spisak dospeo u javnost počele su provere tih firmi koje se na njemu nalaze. Prema informacijama koje mi sad imamo, ispostavilo se da od 38 firmi koje se nalaze na spisku velika većina je povezana sa strankom gospodina Pastora, ali se tu sad nalaze i neke dve firme koje su registrovane na Kipru i koje su zapravo ‘off shore’ kompanije”, poručuje predsednik DZVM Aron Čonka.\n“Objavljena lista firmi nije konačna i nije tajna, ali nije SVM-ovska, jer su na njoj i lica koja nisu u partiji. Pretpostavke koje se nalaze u saopštenju Demokratske zajednice vojvođanskih Mađara potiču iz loših namera i neinformisanosti”, objasnio je Pastor.\n“Što se mene tiče, meni je u celom ovom slučaju bitno da sve bude transparentno, da se tačno zna pod kojim uslovima i po kakvom konkursu i kolika sredstva dobijaju ovi preduzetnici”, poručuje novinar lista “Mađar so” Kornel Bajtai, komentarišući polemiku SVM-a i DZVM-a.


Naslovna/Društvo/Pravda za Davida nudi novčanu nagradu od 50 000 eura\nUdruženje “Pravda za Davida i svu djecu BiH“, registrovano u Beču, raspisalo je nagradu od 50.000 eura za svaki novi, kredibilan dokaz, koji može doprinijeti da se iza rešetaka nađu ubice i naručioci ubistva Davida Dragičevića, kao i njihovi saučesnici.\nUdruženje nudi ovu novčanu nagradu svakom onom ko im dostavi snimke sa nadzornih kamera Rajfajzen banke iz ulice Vase Pelagića u Banjaluci, koje pokrivaju prostor parkinga iza Metalske škole, gdje je u noći 18. marta 2018. godine, prema svjedočenju Jovanke Bošnjak, teško pretučen David Dragičević, prenosi Slobodan Vasković na svom blogu.\nUdruženje “Pravda za Davida i svu djecu BiH“ takođe nudi nagradu za video snimke na kojima se vide osobe koje fizički zlostavljaju Davida Dragičevića, nakon što je otet u centru Banjaluke.\n– Udruženje ima saznanja iz kredibilnih i pouzdanih izvora da ti video zapisi postoje i poziva sve one koji imaju saznanja o tome, ili posjeduju video zapise, da im ih dostave. Udruženje garantuje da će identitet svih onih, koji im dostave navedene video snimke, biti potpuno zaštićen, kao i da će im biti isplaćen navedeni novčani iznos – navodi Vasković, a ovu objavu na Facebook stranici grupe “Pravda za Davida” je podijelila i majka ubijenog mladića Suzana Radanović.\nUdruženje “Pravda za Davida i svu djecu BiH“ poziva i sve one, koji posjeduju snimke nadzornih kamera iz Gospodske ulice, Jevrejske ulice, Zanatskog centra, Ulice Ivana Franje Jukića i ostalih ulica u najužem centru Banjaluke, da im dostave te snimke koji pokrivaju vrijeme od ponoći do 5 časova 18. marta prošle godine\nDavid Dragičević Pravda za Davida Slobodan Vasković Suzana Radanović


Sud u Strazburu odbacio zahtjeve oficira JNA - Prnjavorski informativni portal\nSud u Strazburu odbacio zahtjeve oficira JNA\nBy redakcija Juli 2, 2014\nČetiri aplikanta, koji su bili oficiri JNA i koji žive u Srbiji, žalili su se pred Sudom da im je prekršeno pravo na imovinu, jer im je onemogućeno vraćanje u posjed njihovih predratnih vojnih stanova u BiH koje su otkupili početkom 1992. godine.\nU ovoj odluci Sud je prihvatio stav BiH da se predmetni slučajevi razlikuju od slučaja “Đokić protiv BiH”, jer je utvrđeno da su aplikantima dodijeljeni vojni stanovi u Srbiji u zakup na neodređeno vrijeme, a neki od aplikanata su čak i otkupili te stanove.\nTakođe, pri donošenju ovakve odluke Sud je uzeo u obzir izuzetne okolnosti raspada SFR Jugolavije i ratove u regionu.\nIz odluke Suda, kako se navodi, proizilazi da svi pripadnici bivše JNA koji su otkupili vojne stanove u BIH, a kojima je u Srbiji dodijeljen novi vojni stan u zakup na neodređeno vrijeme, nemaju pravo na povrat stana u BiH.\nKako su gotovo svi pripadnici bivše JNA, odnosno Vojske Republike Srbije, u sklopu politike stambenog zbrinjavanja dobili vojne stanove u Srbiji ili Crnoj Gori, to znači da samo manji broj njih koji iz nekih izuzetnih razloga nisu dobili stan u Srbiji ili Crnoj Gori imaju pravo na nadokanadu tržišne vrijednosti predratnog stana u BiH, navode agencije.\nBiH dobija 517 miliona KM kredita!


ISTORIJAT OLIMPIJSKIH IGARA – “Naše medalje” (rukomet, fudbal) – SOS KANAL PLUS\nAktuelno Fudbal Olimpijada Pisane vesti Rukomet\nMože se reći da su naši sportisti, do sada, bili izuzetno uspešni i na letnjim i na zimskim Olimpijskim igrama. Takmičići se pod zastavama nekoliko država (Kraljevine Jugoslavije, SFR Jugoslavije, SR Jugoslavije, Srbije i Crne Gore, Republike Srbije) osvojili su preko 100 medalja, a pored toga, ostvarili i zapažene sportske rezultate. Evo spiska medalja i imena sportista i selekcija koji su ih osvajali, u rukometu i fudbalu, počevši od prve osvojene 1948. godine u Londonu, pa do poslednje, osvojene 1988. godine u Seulu.\nMuška reprezentacija – zlato (1972. Minhen), Ženska reprezentacija – srebro (1980. Moskva), Muška reprezentacija – zlato (1984. Los Anđeles), Ženska reprezentacija – zlato (1984. Los Anđeles), Muška reprezentacija – bronza (1988. Seul)\nKuriozitet je da su, na Olimpijadi 1984. godine u Los Anđelesu, i ženska i muška rukometna selekcija, osvojile prvo mesto.\nMuška reprezentacija – srebro (1948. London), Muška reprezentacija – srebro (1952. Helsinki), Muška reprezentacija – srebro (1956. Melburn), Muška reprezentacija – zlato (1960. Rim), Muška reprezentacija – bronza (1984. Los Anđeles)\nfudbalistorijamedaljenase medaljeolimpijadaOlimpijske igrerukomet


BORENOVIĆ SA GOŠĆOM IZ STEJT DEPARTMENTA: PDP će biti opozicija, društvu treba korektivni faktor - Opcija\nBORENOVIĆ SA GOŠĆOM IZ STEJT DEPARTMENTA: PDP će biti opozicija, društvu treba korektivni faktor\nPredsjednik PDP-a Branislav Borenović rekao je na sastanku sa direktorom Kancelarije za južnu i centralnu Evropu u američkom Stejt departmentu Suzan Falatko da će fokus djelovanja ove stranke biti na tehničkim izmjenama Izbornog zakona BiH.\n– Uvođenjem skenera, identifikacionog spreja, video-nadzora na biračkim mjestima i jedinstvenog mjesta za brojanje stvoriće se preduslovi da ljudi mogu glasati po svojoj volji i da ta volja bude ispoštovana – rekao je Borenović.\nOn je naveo da će ova stranka biti opozicija, čija je namjera da bude korektivni faktor koji će uticati da se stanje u društvu poboljša, saopšteno je iz PDP-a.\nBorenović, koji je sa Falatkovom razgovarao o opštim izborima u BiH i političkoj situaciji, izrazio je nezadovoljstvo “atmosferom u kojoj je protekla predizborna kampanja, kao i sam dan izbora”, koji je, kako tvrdi, obilovao brojnim neregularnostima.\nOn je naglasio da način rada javnih medija, pogotovo RTRS-a, mora doživjeti promjene, da bi informisanje građana postalo nepristrasno, objektivno i istinito.\n– Za nas je neprihvatljivo da već osam mjeseci svjedočimo brojnim propustima u istrazi u slučaju ubistva mladog Banjalučanina Davida Dragičevića i da nema adekvatnog reagovanja nadležnih. Rješavanje ovog i drugih slučajeva najtežih krivičnih djela, te stvaranje društva u kojem će bezbjednost građana biti na najvišem nivou, gdje će svi biti jednaki pred zakonom i moći da žive od svog rada jesu vrijednosti od kojih nećemo odustati i za koje ćemo se boriti – zaključio je Borenović.


Pevač grupe Ramštajn na intenzivnoj nezi zbog korona virusa\nPevač nemačke rok grupe "Ramštajn" (Rammstein) Til Lindeman nalazi se, zbog infekcije korona virusom, u bolnici na odeljenju za intenzivnu negu.\nPrema pisanju dnevnik "Bild" Lindeman je bio u životnoj opasosti, a sada mu je ponovo bolje.\nBoris Džonson pozitivan na korona virus (VIDEO)\nNakon jednog koncerta u Rusiji se Lindeman vratio u Berlin gde je dobio visoku temperaturu.\nHitna pomoć ga je dovezla u kliniku gde je pozitivno testiran na infekciju korona virusom.\nTakođe mu je bila ustanovljena upala pluća.\nU Severnoj Makedoniji 199 novozaraženih, osmoro preminulo od korona virusa


Alimpijević: Armani ide ispod očekivanja, očekujem da se uključe u borbu za TOP 8 - BallRox\nAlimpijević: Armani ide ispod očekivanja, očekujem da se uključe u borbu za TOP 8\nTrener Crvene zvezde je pred gostovanje koje njegov tim očekuje u Milanu istakao kako za protivnika imaju tim koji je uložio mnogo novca.\nCrveno-beli se u poslednjem, 15. kolu prvog dela Evrolige sastaju sa Armanijem u Milanu, a očekivanja pred taj duel izneo je trener srpskog i regionalnog šampiona, Dušan Alimpijević.\n„Posle serije dobrih treninga i perioda oporavka očekuje nas gostovanje u Milanu. Konkretno protiv Mega Bemaksa odigrali smo utakmicu u kojoj smo izašli iz punog treninga, čak i pod određenim upalama – smišljeno, kako smo i želeli.\nZa Armani je karakteristično da je to ekipa koja ide trenutno ispod svojih očekivanja koje su imali na početku sezone. To sudim na osnovu toga kako je formiran tim, stručni štab i koliko je novca uloženo u sastav“, rekao je Alimpijević.\n„Verujem da će do kraja sezone učiniti sve da uđu u borbu za prvih osam mesta jer za to realno imaju kapacitet u sjajnom igračkom kadru. Njihov sastav čine vrsni individualci poput Endrua Gaudloka, Vladimira Micova, Džordana Tiodora… što dovoljno govori o njihovim ambicijama i kvalitetu“, dodao je on.\nCrvenoj zvezdi će meč u „Mediolanum Forumu“ biti poslednji u ovoj kalendarskoj godini.\nOznake: Armani, Dušan Alimpijević, KK Crvena zvezda


SPREMA SE HAOS: Hrvati planiraju da prekinu meč sa Češkom\n/ Sport / Nogomet / SPREMA SE HAOS: Hrvati planiraju da prekinu meč sa Češkom\n15.06.2016. u 13:45\nPredstavnik zvanične navijačke grupe reprezentacije Hrvatske “Uvijek vjerni” Kruno Grlević izjavio je da određena grupa želi incidentima da naškodi Fudbalskom savezu Hrvatske sa kojim nije u dobrim odnosima.\n– Utakmica sa Češkom ima svoju draž, ali ono što se može dogoditi na tribinama ne mora da ima draž. Imamo informacije koje nisu dobre, postoji određeni antagonizam dijela navijačkih grupa prema hrvatskoj reprezentaciji i Savezu. Ne želimo da se dogodi nešto loše, ali postoji potencijal da se dogodi – rekao je Grlević, tokom gostovanja na HRT-u.\nUEFA već vodi postupak protiv FS Hrvatske jer je na meču sa Turskom jedan navijač uletio na teren i slavio gol sa igračima, prenosi Tanjug.


Anže - Monpelje, Fudbal - Predlog tip - 22/02 2020\nSubota, 22/02 - Fudbal, Francuska, Liga 1\n22/02Anže vs Monpelje1X2tip: X\nDve ekipe u lošoj formi traže izlaz iz krize. Meč u Anžeu igra se u subotu u 20 časova.\nDomaćin je vezao četiri poraza, a već šest kola ne zna za trijumf. Ništa nisu uspeli da urade posle onog fantastičnog starta, kada su jedno vreme bili prvi pratioci Pari Sen Žermena. Polako su tonuli na tabeli, pa se sada nalaze na 14. poziciji, sa samo četiri boda više od prve ekipe ispod crte. Poslednji trijumf u Ligi 1 zabeležili su još prošle godine, bilo je to 21. decembra na gostovanju kod Nanta, a svom stadionu "Rajmond Kopa" slavili su mesec ranije, 23. novembra protiv Nima. Ukoliko uskoro ne počnu da pobeđuju, predstoji im borba za opstanak.\nNi gosti nisu u nekoj specijalnoj formi, ali su bar u gornjem delu tabele. Monpelje je na šestom mestu i ko bude uspešan u preostalim kolima, ni plasman u Evropu nije daleko. Međutim, ni oni nisu dobro igrali u poslednje vreme. Na prethodne četiri utakmice samo jednom su slavili, dva puta izgubili i jednom remizirali. Mnogo im je uspešniji bio janaura, kada su imali po dve pobede u Ligi 1 i u Kupu Francuske. Monpelje ne postiže mnogo golova, na prethodne četiri utamice samo su dva dali, ali i ne primaju mnogo, izuzimajući meč sa šampionom, kada su pet puta vadili loptu iz mreže.\nU prvom delu prvenstva okršaj ove dve ekipe u Monpeljeu okončan je bez golova. Ne bi ni sada trebalo da bude mnogo golova, uzimajući u obzir činjenicu da je Anže postigao jedan gol u pet poslednjih utakmica, a Monpelje dva. Ipak, verujemo da nijedni ni drugi neće preterano rizikovati i da će remi zadovoljiti apetite obe ekipe. Naš predlog je nerešen rezultat, a za x u kladionici Bet365 koeficijent iznosi 3.10.


Posetilac – je svaka osoba koja ulazi u Halu sportova sa važećom ulaznicom\nOrganizator – pravno ili fizičko lice koje organizuje predmetnu manifestaciju, događaj ili skup u zatvorenom ili otvorenom prostoru\nDogađaj – koncert ili neki drugi kulturno sportski događaj koji je otvoren za javnost, a koji može biti komercijalni (uz kupljenu ulaznicu) ili javni, gde je ulaz slobodan\nSvako lice koje ulazi u Halu sportova, prihvata sledeća pravila i obavezuje se da će ih se pridržavati.\nPrilikom ulaska u Halu sportova, Posetilac je dužan da ima validnu ulaznicu.\nNa zahtev ovlašćenog lica Posetilac mora da pokaže ulaznicu.\nKupljena ulaznica je definisana za određeni događaj u Hali sportova i sadrži sve bitne podatke: dan, vreme, događaj, lokaciju, broj sektora, kao i mesto.\nUlaznica je validna samo ako je nepromenjenog izgleda sa bar-kodom kojim se registruje jedan ulazak u Halu sportova.\nObezbeđenje u Hali sportova na ulazu obavlja proveru svega što se unosi u objekat, pa samim tim ima pravo da pretraži sve torbe, ruksake, kese i druge lične stvari, a sve u cilju bezbednosti.\nPosetioci dolaze u Halu sportova na svoju odgovornost.\nSvi posetioci se neopozivo odriču prava na tužbu menadžmenta i organizatora ukoliko je došlo do gubitka, troškova, oštećenja ličnih stvari ili je došlo do povrede unutar ili izvan objekta Hale sportova.\nNajstrože je zabranjen prenos zvuka i slike iz Hale sportova na bilo koji način delovanja, uključujući internet ili mobilni telefon.\nVideo i audio snimci načinjeni u Hali sportova ne mogu se koristiti u komercijalne svrhe.\nPosetilac je upoznat da je kompleks Hale sportova, radi njegove bezbednosti i sigurnosti, pod video-kamerama.\nU prostorijama Hale sportova je zabranjena prodaja duvanskih proizvoda i alkoholnih pića licima mlađim od 18 godina.\nU Hali sportova pušenje je zabranjeno.\nU slučaju evakuacije iz objekta Hale sportova, pratiti uputstva organizatora i nadležnih službi.


Viber igre u Srbiji - IT magazin\nViber igre u Srbiji\nSad sa Viber prijateljima možete da se takmičite u obaranju rekorda jedne od tri dostupne igre.\nVelika novost u Viber aplikaciji i to lepa novost, čak i za nas! Viber je nedavno uveo igre, i to besplatne, koje su od početka marta dostupne i korisnicima u Srbiji.\nViber igre prvobitno su bile omogućene samo u pet država (Belorusija, Malezija, Ukrajina, Singapur i Izrael), a u Srbiju su stigle početkom marta na iOS i Android, dok za Windows Phone još uvek nisu dostupne. Omogućeno je igranje igara "u paru" direktno kroz Viber aplikaciju, sa top listom rezultata i nagradama za najbolje takmičare.\nJednu od tri trenutno dostupne igre (opisi i imena su na slikama u Galeriji) preuzimate iz Viber aplikacije, koja vas preko linka vodi do posebnog dela Google ili Apple onlajn prodavnice, gde na standardan način preuzimate igru. Nakon instalacije igra se povezuje sa Viber nalogom i takmičenje može da počne. Nažalost, korisnici starijih Android telefona i oni sa slabijim hardverom neće moći da igraju ove igre, jer su one složenijeg "tipa", a i zauzimaju makar 50 MB interne memorije.\nViber od korisnika traži dozvole da se poveže sa Facebook društvenom mrežom, da ima pristup imeniku s kontaktima u aplikaciji, da može da deli informacije i poruke sa kontaktima, ali ništa od navedenog neće raditi "na svoju ruku". Sa prijateljima možete da razmenjujete dodatke u igri, častite jedni druge životima i takmičite se za nedeljne i dnevne nagrade.\nNakon nekoliko dana provedenih sa Viber igrama sa sigurnošću možemo da kažemo da će ovo biti jedan od omiljenih načina "gubljenja vremena" na telefonu.\nViber igre su besplatne za preuzimanje i igranje, ali sadrže dodatke u sebi koji se plaćaju pravim novcem, ako je za Google ili Apple nalog vezana kreditna/internet kartica. Za kupovinu je dovoljno samo potvrditi izbor dodatka koji se plaća, pa o ovome valja voditi računa ukoliko deca i druge osobe koriste telefon.


RTS :: Užički volonteri uredili mauzolej na Vidu\nSrbija danas Užički volonteri uredili mauzolej na Vidu\nsreda, 22. maj 2019, 16:00 -> 16:51\nVolonteri užičkog Crvenog krsta uredili su mauzolejski prostor na ostrvu Vido, uz dozvolu Ministarstva za rad, boračka i socijalna pitanja i uz podršku grada Užica. Na put - koji je za njih bio svojevrstan čas istorije - poveli su ih dobrotvori Crvenog krsta koji su želeli da ih nagrade za predanost volonterizmu.\nPočast precima koji su dali život za našu budućnost, volonteri užičkog Crvenog krsta odali su na prepoznatljiv način, aktivizmom.\n"S obzirom da smo na ostrvo Vido otišli sa ciljem da sredimo ceo taj prostor, kako bismo na neki način odali počast našim precima, koji su bili tu, neki su ostavili svoje živote na tom ostrvu, neki su se i vratili, pa smo se sa više emocija predali tom poslu", ističe Olivera Joksović, volonterka užičkog Crvenog krsta. "Ništa nam nije bilo teško."\nOno što se doživi na Vidu ne može da se nauči iz knjiga, kaže Jana Tucović:\n"Taj osećaj - stajati tamo gde su oni stajali i čuti tu priču od nekih ljudi koji znaju mnogo više nego što je napisano u udžbeniku istorije, to je neverovatno! Mnogo je dirljivo i podstakne te na neka razmišljanja."\nČišćenje mauzolejskog kompleksa na Vidu, sređivanje i farbanje klupa, polaganje cveća u "Plavu grobnicu", samo je jedna od niza uspešnih akcija užičkih volontera koji su inače i višestruki državni prvaci u realističkom prikazu povreda stanja i oboljenja.\n"Predivna deca zaslužuju da nečim budu nagrađena", naglašava Slađana Momčilović, volonterka užičkog Crvenog krsta iz Norveške. "Tu je i izrasla ideja da odlazak na Krf bude nagrada njihovom radu, a da ipak ne bude samo turistički, nego da bude organizovana neka akcija u kojoj će se oni pokazati u pravom svetlu, kao što i jesu. Energija je bila neopisiva, radili su istim tempom, uz isto pozitivno raspoloženje sa kojim su i došli, možda čak i boljim.\nBoravak na Krfu bio je čas istorije za sve, a starijima i čas dobrote i ljubavi koju šire užički volonteri, dodaje Sladjana, Užičanka koja već godinama živi i radi u Norveškoj, pomažući akcije užičkog Crvenog krsta.


Uspješan sastanak sa donatorima u vezi s Informativnim centrom MKSJ-a u Sarajevu | Međunarodni krivični sud za bivšu Jugoslaviju\nProšle sedmice, 12. oktobra 2017., Međunarodni sud i grad Sarajevo organizovali su koordinacioni sastanak s potencijalnim donatorima, partnerima i institucijama koje podržavaju Informativni centar MKSJ-a koji se trenutno uspostavlja u Sarajevu, Bosna i Hercegovina (BiH). Ovaj sastanak – održan u obnovljenoj sarajevskoj Vijećnici, budućem sjedištu Informativnog centra – predstavlja ključni korak ka osnivanju i otvaranju centra.\nGostima je dobrodošlicu poželio gradonačelnik Sarajeva g. Abdulah Skaka, koji je izrazio svoju punu podršku, kao i podršku gradske uprave, za osnivanje Informativnog centra. Sudija Fausto Pocar, koji je govorio u ime MKSJ-a, naglasio je važnost postojanja Informativnog centra u Sarajevu, koji bi građanima BiH omogućio jednostavan pristup arhivima Međunarodnog suda. On je istakao da ti arhivi sadrže bogatstvo materijala o nedavnoj, nasilnoj prošlosti regiona, te da stoga mogu služiti kao sredstvo koje doprinosi pomirenju.\nPrethodni gradonačelnik Sarajevo, profesor Ivo Komšić, govorio je o koracima koji su do sada preduzeti kako bi se omogućilo otvaranje Informativnog centra u zgradi Vijećnice, nakon čega je uslijedila detaljna prezentacija predstavnika Međunarodnog suda o sadržaju arhivskog materijala MKSJ-a, te o predviđenom konceptu, strukturi, aktivnostima i budžetu Informativnog centra. Tokom vremena posvećenog pitanjima i odgovorima, nekoliko predstavnika državnih institucija BiH, diplomatskog kora i međunarodnih organizacija se obratilo prisutnima i pružilo pozitivne povratne informacije, te izrazilo spremnost da podrže osnivanje Informativnog centra.\nSudija Pocar i gradonačelnik Sarajeva, Gdin Abdulah Skaka\nSavjet bezbjednosti Ujedinjenih nacija je 2010. naložio Međunarodnom sudu (Rezolucija 1966), da pomogne u osnivanju informativnih i dokumentacionih centara u državama nastalim na području bivše Jugoslavije. Ti centri će omogućavati digitalni pristup elektronskim primjercima svih javnih spisa i arhivskog materijala MKSJ-a, te provoditi razne outreach aktivnosti s ciljem zagovaranja procesa tranzicijske pravde. Informativni centar MKSJ-a u Sarajevu će biti prvi centar ovakve vrste u regionu i Međunarodni sud se nada da će takvi centri takođe biti otvoreni u Hrvatskoj i Srbiji, kao i drugdje u BiH.\nKoordinacioni sastanak MKSJ i grada Sarajeva


Lokalne vesti - Sreda 23.05.2018 - 10:15\nVranje - Multinacionalna kompanija British American Tobacco (BAT), najveći britanski investitor u Srbiji, angažovaće 100 mladih ljudi koji će postati deo globalnog tima za tehnološki inovativne duvanske proizvode nove generacije.\nProizvodni pogon u Vranju. Foto: D.Ristić/OK Radio\nKako prenosi portal Telegraf, Srbija će biti jedna od prvih zemalja u regionu u kojoj će BAT na tržište plasirati tehnološku inovaciju “GLO”, koja zagreva duvan bez sagorevanja.\nOvaj proizvod će biti predstavljen do kraja godine, a do sada je lansiran u Japanu, Švajcarskoj, Južnoj Koreji, Kanadi, Italiji i Rumuniji.\nNjegovo lansiranje, deo je nastojanja BAT-a da postane lider u transformaciji globalnog duvanskog biznisa u cilju razvijanja proizvoda smanjenog rizika.\nOd 2012. BAT je u razvoj nove generacije proizvoda investirao više od 2,5 milijarde američkih dolara.\nU okviru ove multinacionalne kompanije posluje globalni istraživački centar u Sauthemptonu koji zapošljava više od 300 vrhunskih naučnika, a koji predvodi razvoj proizvoda nove generacije.\n- Ponosni smo što stvaramo mogućnost za otvaranje 100 novih radnih mesta i što ćemo pružiti priliku mladim i perspektivnim ljudima da postanu deo našeg tima, koji se kontinuirano razvija.\nNaši novi zaposleni imaće jedinstvenu mogućnost da učestvuju u transformaciji industrije i započnu karijeru u podsticajnoj atmosferi kakvu negujemo u BAT-u - izjavio je Sotirios Kostouros, generalni direktor BAT-a za Srbiju i Crnu Goru.\nIstovremeno sa razvojem novog dela poslovanja, BAT u Srbiji nastavlja trend direktnih investicija i zapošljavanja u ostalim segmentima svojih operacija u Srbiji, posebno u fabrici u Vranju.\nOtvaranjem novog proizvodnog pogona prošle godine, u koji je investirano više od tri miliona evra, proizvodnja je podignuta na najsavremeniji nivo, pri čemu je zaposleno skoro 50 novih radnika.\nProsečna mesečna primanja u fabrici su 2,3 puta veća od republičkog proseka, dok je minimalna plata duplo veća od minimalne zarade u Republici Srbiji.\nBAT ove godine obeležava 15 godina od preuzimanja Duvanske industrije Vranje, a uspešno poslovanje se ogleda u trenutnom tržišnom učešću od čak 30 odsto.\nKompanija je do sada, kroz poreze i akcize, uplatila u budžet Republike Srbije više od dve milijarde evra, dok je putem direktnih investicija uloženo 220 miliona evra.\nSamo u fabriku u Vranju investirano je 120 miliona evra i ona danas predstavlja proizvodni centar za zemlje članice CEFTA sporazuma, čiji se proizvodi izvoze u Albaniju, Bosnu i Hercegovinu, Crnu Goru i Makedoniju.\nPored investicija u proizvodnju BAT je u društveno odgovorne projekte investirao više od milion evra.


Klinika za infektivne bolesti u Prištini: U kovertama iz Srbije nije bilo infektivnog agensa; Tužilac: Dodatne analize u inostranstvu | Insajder\nKlinika za infektivne bolesti u Prištini: U kovertama iz Srbije nije bilo infektivnog agensa; Tužilac: Dodatne analize u inostranstvu\nNa osnovu laboratorijskih rezultata Instituta za biohemiju u Prištini, isključena je mogućnost da je u kovertama sa glasovima iz Srbije bilo ikakvog infektivnog agensa, saopštila je direktorka Klinike za infektivne bolesti Ljindita Ajazaj Beriša. Međutim, sa druge strane, i dalje ostaje otvoreno pitanje šta je prouzrokovalo zdravstvene tegobe koje je prijavilo osoblje koje je brojalo glasove u nedelju. Ova vrsta analize moraće da se radi u inostranstvu.\nKBC Priština Foto: Facebook\nOčekuje se da 12 pacijenata, odnosno zvaničnika CIK-a koji su osetili zdravstvene tegobe nakon otvaranja koverti sa glasovima iz Srbije, u naredna 24 sata budu puštena kući. Njihov simptom bio je „svrab ruku niskog intenziteta“ -najnoviji su podaci iz UKC Priština, prenosi Kossev.\nU Prištini je danas održana zajednička konferencija za medije rukovodstva Infektivne klinike u Prištini, u kojoj je i dalje smešteno, kako se danas saznalo – 12 pacijenata, UKC Priština i Instituta za javno zdravlje Kosova.\n„Na osnovu rezultata iz uzetih briseva, isključuje se iz mogućnosti da se radi o nekoj zaraznoj bolesti. Sve laboratorijske analize iz biohemijskog instituta su u normali, dok i brisevi isključuju mogućnost nekog zaraznog sindroma“, rekla je direktorka klinike Ljindita Beriša, prenosi RSE.\nBeriša je dodala da je ova klinika radila na analizi zaraznih uzročnika, dok se na „ostale rezultate čeka“.\nTužilac: Rano je da se govori o uzrocima\nDetaljna analiza koverata sa glasačkim listićima iz centralne Srbije će se, kako je u međuvremenu za RSE naveo glavni tužilac Osnovnog tužilaštva u Prištini Kujtim Muniši obaviti u inostranstvu.\n„Odlučili smo da se ovi testovi rade u inostranstvu, jer nemamo laboratoriju koja bi uradila detaljnu analizu, što je sada neophodno“, rekao je Muniši.\nOn je dodao i da je „još uvek rano da se o uzrocima govori“.\n„Prerano je. Radimo na pronalaženju mesta, ali trenutno je još rano“, rekao je Muniši.\nPrištinski mediji objavili su u nedelju da se 26 zvaničnika CIK-a žalilo na zdravstvene probleme kao što su svrab i crvenilo oko očiju nakon otvaranja koverti pristiglih u petak iz Srbije. U bolnici je prvog dana zadržano devet pacijenata.\nPredsedavajuća CIK-a Valjdete Daka izjavila je nakon sastanka u CIK-u da će sve sumnjive koverte ostati u prostorijama Ministarstva infrastrukture zbog policijske istrage, dok će nešto više od 15.000 glasova iz dijaspore biti prosleđeno Centru za brojanje i rezultate.\nPotpredsednik Srpske liste Srđan Popović rekao je da su sporni glasački listići nezaštićeni i diskutabilni za brojanje jer su članovi CIK-a iz redova Srpske liste izbačeni iz prostorije gde su listići pregledani.\nOn je rekao da se nigde u svetu ništa slično nije dogodilo u istoriji izbora i smatra da je sigurno u pitanju “manipulacija i prekrajanje narodne volje”.\n“Nekome je u interesu da nametne političke predstavnike koji nemaju podršku srpskog naroda”, naglasio je Popović.


Počela promocija 21. Dečijeg Čunga Lunga sajma u vrtićima!\nOmiljeni dečiji junaci iz crtanih filmova počeli su da obilaze beogradske vrtiće i najavljuju novi Dečiji sajam. Mališani uživaju u mini predstavi, družeći se sa animatorima, a to je samo jedan mali deo svega onoga što ih očekuje na najvećoj dečijoj manifestaciji u regionu. 21. Čunga Lunga dečiji sajam održaće se od 11. do 13. maja u hali 3 Beogradskog sajma. Ulaz za sve posetioce je i ovoga puta besplatan, a organizatori i izlagači najavljuju dosta raznovrsnog programa i dobru zabavu za sve posetioce.\nPored zabavnog programa u kome će uživati kako deca tako i njihovi roditelji, bake, deke, biće i dosta edukativnog programa koji će oduševiti sve posetioce. I ove godine, za mališane su pripremljene brojne predstave, nagradne igre, kreativne radionice, predavanja... Očekuju ih dve puzijade, takmičenje tata u prepovijanju beba, kao i sportske aktivnosti.\nPored raznolikog programa, svi koji posete ovu manifestaciju moći će da vide i dobiju informacije o velikom broju dečijih brendova i usluga namenjenih kako najmlađima, tako i celoj porodici, a moći će da iskoriste i specijalne popuste za određene proizvode.


U spremila Ekonomski i investicioni plan za Zapadni Balkan od devet milijardi evra\nBeta 6. oktobra 2020. 16:30\nEvropska komisija predložila je danas da EU sa devet milijadi evra podrži ekonomsku konvergenciju Zapadnog Balkana sa EU kroz investicije i podršku konkurentnosti i inkluzivnom rastu, održivoj povezanosti, prelasku na zeleni rast i digitalizaciju.\n„Taj plan će pomoći da se Zapadni Balkan transformiše u jedan od najatraktivnijih regiona za investicije u svetu. Sprovodjenje, naravno, treba da ide ruku pod ruku sa reformama“, rekao je Varheji.\nU dokumentu se navodi da se region, pored ostalog, suočava sa izazovima slabe konkurentnosti, visoke nezaposlenosti i značajanog „odliva mozgova“i dodaje da je Komisija zato predložila da najveći deo podrške iz Plana bude usmeren u ključne produktivne investicije i održivu infrastrukturu na Zapadnom Balkanu.\nKao prioritet u Planu se navodi bolja povezanost ekonomija Zapadnog Balkana, izmedju sebe i sa EU.\nIspunjenje tog cilja zahteva snažno opredeljenje Zapadnog Balkana za sprovodjenje reformi, produbljivanje ekonomske integracije i razvoj zajedničkog regionalnog tržišta na bazi pravnih tekovina EU kako bi region postao privlačniji investitorima, ocenila je EK.\nDalje se navodi da Evropski zeleni dogovor nudi mnogo mogućnosti za zajedničke akcije kako bi se odgovorilo na izazove zelene tranzicije, klimatskih promena, gubitaka u biodiverzitetu, preterane upotrebe prirodnih resursa i zagadjenja.\n„Zapadni Balkan će morati da nastavi sa sprovodjenjem Agende za održivi razvoj 2030, Pariskog klimatskog sporazuma i medjunarodno dogovorenih ciljeva o biodiverziteu“, navodi se u dokumentu Evropske komisije.\nUkazano je i da postojeće platforme EU pružaju mogućnosti za dobrobiti i za EU i za region i obezbedjuju jednake uslove za rad na novim održivim tehnologijama, poput obnovljivog vodonika, napredne solarne i vetroenergije, baterija, skladištenja ugljenika.\nSa ciljem da podrži dostizanje ciljeva iz Ekonomskog i investicionog plana i obezbedi održivost investicija u regionu, Komisija će uskoro predložiti Agendu za Zapadni Balkan o inovacijama, istraživanju, obrazovanju, kulturi, mladima u sportu – Inovacionu agendu za Zapadni Balkan.\n„To uključuje sprovodjenje reformi u oblasti vladavine prava i strukturnih ekonomskih reformi, posebno onih iz Programa ekonomskih reformi koje će maksimalno povećati efekte ovog investicionog paketa“, navodi se u dokumentu.\nIstiče se da poštovanje osnvnih prava, funkcionisanje demokratskih investitucija i javne administracije nije samo u središtu procesa proširenja, već je i „glavni motor“ ekonomskog oporavka regiona i jačanja otpornosti na potencijalne buduće krize i ekonomske potrese.\n„Poštovanje vladavine prava je neophodno i radi zaštite EU fondova i kako bi se obezbedilo da se oni koriste da podrže razvoj Zapadnog Balkana“, navodi se u dokumentu EK.


Likovni konkurs za srednjoškolce "Moja evropska zajednica" – ZoomUe\nby Snjezana Ostojic · 15 oktobra, 2019\nUŽICE – Uz podršku Evropske unije razvojni program EU PRO otvorio je nagradni likovni konkurs za učenike srednjih škola i gimnazija iz 99 gradova i opština, a tema je „Moja evropska zajednica“.\nCilj konkursa je da podstakne mlade ljude da bolje sagledaju svoje lokalne zajednice i uvide probleme sa kojima se suočavaju njihovi sugrađani iz osetljivih grupa.\nKonkurs se, već tradicionalno organizuje 13. put, a ovogodišnji pred srednjoškolce i srednjoškolke stavlja zadatak da u svojim zajednicama prepoznaju koje grupe stanovništva su na neki način zanemarene ili isključene iz društvenih tokova, odnosno kojima je potrebna pomoć, a zatim i da predlože i kreativno prikažu ideje kako bi moglo da im se pomogne i tako doprinese da budu ravnopravni članovi društva.\nĐaci mogu da prikažu i primere dobre prakse unapređenja socijalne uključenosti koji se već realizuju u njihovim zajednicama.\nNajbolji radovi, prema oceni žirija, naći će se na stranicama kalendara EU PRO-a za sledeću godinu, dok će njihovi autori biti nagrađeni laptop i tablet računarima i mobilnim telefonima.\nŠkole mogu da organizuju i interna školska takmičenja na kojima će izabrati radove za učešće na konkursu, a škola koja se bude pokazala kao najbolja u angažovanju i organizaciji dobiće kao nagradu laptop i projektor.\nKonkurs je otvoren do 15. novembra 2019. godine, a proglašenje pobednika, dodela nagrada i promocija kalendara biće organizovani u decembru, dok se propozicije učešća na likovnom konkursu mogu naći na internet stranici EU PRO-a.\nTags: EUlikovni konkurs\nU Zlatiborskom okrugu obolele 83 osobe\nby Snjezana Ostojic · Published 22 aprila, 2020\nby Zoran Kanacki · Published 5 novembra, 2016\nby Marija Vranic · Published 24 januara, 2019\nNext story Školarci pošumljavali Taru\nPrevious story Etno samit po prvi put u Užicu (VIDEO)


Ako Čelsi povede sa 1:0...\nAko Čelsi večeras prođe prepreku zvanu Atletiko Madrid, Žoze Murinjo će postati jedini trener koji je vodio tri različita kluba u samoj završnici. Šanse da se to dogodi postaju znatno veće ako Čelsi prvi zatrese mrežu protivnika...\nIza Žozea Murinja stoje neverovatne statistike kada sa svojim timovima igra na domaćem terenu! Na 457 ligaških mečeva sa 6 različitih klubova, samo je 9 puta poražen kada je njegova ekipa povela sa 1:0, dok je samo 3 puta poražen kada je njegov tim vodio na poluvremenu.\nDrugim rečima, ukoliko Čelsi postigne prvi gol večeras, Atletiko Madrid će imati neverovatno težak zadatak. Jedina olakšavajuća okolnost za Špance je činjenica da bi im bilo koji remi osim 0:0, garantovao prolaz zbog gola u gostima, ali to je Murinjov Čelsi, ekipa kojoj je teško dati gol.\nAtletiku na ruku ne idu ni sledeće statistike...Samo jednom u istoriji Čelsi je poražen od nekog španskog kluba na svom terenu od ukupno 14 mečeva. Sa druge strane Atletiko je samo jednom slavio na gostovanjima u Engleskoj (1997. portiv Lestera) iz devet pokušaja.


Nemačka penzionerka otkrila dva izraelska tajna agenta\nSumnjičava penzionerka otkrila je dvojicu izraelskih tajnih agenata kada su im se kola zaglavila u blatu u severnoj Nemačkoj, saopštila je nemačka policija.\nPoliciju u mestu Nojmenster je 17. decembra gradonačelnik susednog grada upozorio da ima „sumnjivih ljudi blizu kanala“, pošto je prethodno dobio poziv od jedne starije sugradjanke.\nPortparol policije rekao je danas da, kada je policija stigla na lice mesta, dva muškarca su se odmah identifikovala da su iz neke tajne službe. „Ne znam da li je Mosad baš eksplicitno pomenut“, rekao je portparol.\nAgenti su došli da prate isporuku podmornice nemačke proizvodnje Izraelu.\nPortparol policije rekao je da je sve provereno i sve je bilo u redu, pa su policija i vatrogasci pomogli da se izvuče zaglibljeno vozilo.\nNemačka televizija NDR javila je da je račun na 1.263 evra poslat ambasadi Izraela.


ŠTA ĆE BITI SA NOVAKOM? Đokovića na suđenju čekaju tri opcije\n15. 01. 2022. u 23:15\nTROČLANO veće sudija doneće večeras odluku o tome da li će Novak Đoković nastupiti na Australijan openu.\nTročlano veće sudija koje čine Dejvid O'Kalahan, Entoni Besank i DŽejms Alsopom i sudbina najboljeg tenisera sveta je u njihovim rukama.\nPrema pisanju australijskih medija za ovo suđenje postoje tri opcije. To je pobeda Srbina, poraz i nerešen rezultat.\nUkoliko Đoković dobije na sudu ministar za imigracije Aleks Hok neće imati pravo žalbe jer je zasedalo tročlano veće. To znači da će Novak dobiti dozvolu da se takmiči i pojuri 21. grend slem titulu.\nDruga opcija je da 34-godišnji Beograđanin izgubi. Nole bi tada mogao da se žali Vrhovnom sudu, no problem je taj što je za žalbu potrebno vreme, a turnir počinje već u ponedeljak.\nNovak Đoković/Foto: EPA-EFE/JUANJO MARTIN\nTreća opcija je da nema pobednika, odnosno da sudije ne donesu odluku. Ako se to dogodi biće veliki pritisak na ministra Hoka i na sve da dozvole Đokoviću da učestvuje na turniru. U tom slučaju je upravo Hok osoba koja može da Novaku da posebnu vizu za učešće na turniru. Mada su male šanse da će to zaista uraditi, bar tako tvrdi bivši zamenik sekretara za imigracije Abul Rizvi.\nSada nam samo ostaje da vidimo šta će biti od svega i da li ćemo Đokovića gledati na Australijan openu, mestu na kome je osvojio devet titula.\n15. 01. 2022. u 22:39\nKRATKO PAMĆENJE "BIKA SA MALJORKE": Novak Đoković na početku pandemije podržao Nadalov projekat pomoći obolelima, sad mu ovako vraća (FOTO)\n15. 01. 2022. u 18:29\nDEPORTUJTE NOVAKA: Australijanci uradili anketu nekoliko sati pred suđenje, ovo su rezultati!\n15. 01. 2022. u 23:19\nNovak Đoković suđenje Novak Đoković vesti Australijan open 2022


Časopis Industrija :: LG više neće proizvoditi mobilne telefone\nOčekuje se da će južnokorejska kompanija LG zvanično objaviti da se konačno oprašta od tržišta mobilnih telefona.\nBrend, koji je već duži niz godina pokretačka snaga napretka u industriji pametnih telefona (LG je napravio neke zaista revolucionarne modele), poslednjih godina doživljava nezaustavljiv pad tržišnog udela.\nIako je novi izvršni direktor kompanije LG najavio prošlog januara da će njihovi pametni telefoni kompaniji ponovo doneti profit do 2021. godine, to se nije dogodilo.\nLG je u poslednjih pet godina na pametnim telefonima napravio gubitak od oko četiri milijarde evra, a zahvaljujući meteorskom porastu kineske konkurencije pao je sa nekada stabilnog plasmana između četvrtog i šestog na rep liste najvećih proizvođača pametnih telefona .\nRanije ove godine, LG je počeo da traži kupca za svoj mobilni odeljenje. Nemački proizvođač automobila Volksvagen je pomenut među potencijalnim kandidatima za to. Ali kako ove nedelje do sada nije postignut dogovor, južnokorejski mediji već su izvestili da se LG priprema da prizna poraz.\nU ponedeljak će kompanija najverovatnije najaviti oproštaj od tržišta pametnih telefona, navodi The Korea Times.\nLG je na medijski izveštaj odgovorio objasnivši da je sve moguće, ali nije negirao navode da se era LG pametnih telefona bliži kraju.\nČak i ako LG zaista završi ovu priču, to neće predstavljati katastrofu za kompaniju.\nNaime, LG bukvalno blista u drugim oblastima, pre svega svojim televizorima koji su među najboljima na svetu, a bela tehnika se dobro prodaje.\nNa štetu povećane domaće prodaje elektronike, kao i LG-jevog ulaska u industriju električnih vozila, cena LG-ove akcije porasla je više od 300 procenata u poslednjih godinu dana.


Obeleženo 20 godina od NATO bombardovanja toplane Novi Beograd | Novine Toronto\nObeleženo 20 godina od NATO bombardovanja toplane Novi Beograd\nU Toplani "Novi Beograd" juče je obeleženo 20 godina od njenog bombardovanja tokom NATO agresije 1999. godine, u kome je stradao radnik tog preduzeća Slobodan Tršić.\nDirektor Direkcije za razvoj i investicije "Beogradskih elektrana" Zoran Spasenovski kazao je da je "najveća toplana na Balkana bila bombardovana 4. aprila 1999. godine u 4.26 časova i da je tada na svom radnom mestu poginuo Tršić".\nSpasenovski je naveo da su tom prilikom uništeni skladišni kapaciteti za tečna goriva, oba pretakališta, crpna stanica i benzinska pumpa.\n"Najveći udar na životnu sredinu Beograda u poslednjih 70 godina", rekao je Spasenovski i dodao da se "nikada neće saznati koliko je još kolega umrlo od zagađenja prouzrokovano crnim gustim dimom koji se tada nadvio nad Beogradom".\nOn je kazao da su "ubrzo nakon bombardovanja obnovljena uništena postrojenja i da su grejnu sezonu spremno dočekali iste godine". "Ova obaveza nam je da da ne zaboravimo", rekao je Spasenovski.\nVence su na spomenik u Toplani "Novi Beograd" položili gradska sekretarka za energetiku Nina Jandrić, porodica poginulog Slobodana Tršića, bivše rukovodstvo tog preduzeća u vreme bombardovanja, kao i sadašnje rukovodstvo i kolegijum preduzeća i predstavnici SUBNOR-a.


Vesti online / Vesti / Srbija / Vučić: Posle ovog napada stvari više neće biti iste\n- Biće drugačiji odnos prema albanskim pregovaračima i onima koji su se danas pravili blesavi i govorili da je u pitanju borba protiv korupcije ili se u prvom trenutku nisu ni javljali. Javili su se tek kada su shvatili da smo vrlo ozbiljni u nameri da sačuvamo svoj narod - rekao je Vučić.\n- Još jedan težak dan je za nama koji govori o namerama albanskih vlastodržaca i onih koji ih podržavaju. To što su pričali da je u pitanu borba protiv korupcije je smešno. Broj uhapšenih Srba govori dovoljno, valjda ispada da su Srbi genetski 14 puta veći kriminalci od Albanaca. To baš i nema nekog smisla, a o onome šta su ostavili u Zubitnom Potoku ne treba posebno govoriti - kaže Vučić.\n- Da budemo sposbni da grantujemo sigurnost i bezbednost našem narodu na KiM - naglasio je prersednik.\n- Dobro je da je celokupna javnost mogla da se uveri u to - kaže predsednik Srbije.\nSRBIJA Kfor odgovorio Vučiću: Svi su bili obavešteni o akciji


OKUPLJANJE "ORLOVA" Kokoškov stigao u Finsku, čekaju se igrači - MaxBet Sport\nOKUPLJANJE “ORLOVA” Kokoškov stigao u Finsku, čekaju se igrači\nIgor Kokoškov (Foto: Starsport)\nOkupljanje košarkaške reprezentacije Srbije počelo je u ponedeljak u Helsinkiju, gde će biti baza našeg nacionalnog tima za predstojeći kvalifikacioni prozor. Usled pandemije koronavirusa, kvalifikacioni mečevi grupe E će se igrati u “balonu”, čiji će domaćin biti finski grad Espo.\nABA LIGA: Kvota u MaxBetu na pobedu Partizana je 3.35, a na trijumf Crvene zvezde je 1.35.\nDelegacija KSS na čelu sa predsednikom Predragom Danilovićem, selektorom Igorom Kokoškovim i članovima stručnog štaba, doputovala je u prestonicu Finske, gde će im se do kraja dana pridružiti devetorica igrača: Aleksa Avramović, Danilo Anđušić, Dejan Kravić, Stefan Pot, Dalibor Ilić, Marko Jeremić, Dragan Apić, Jovan Novak i Stefan Peno.\nDan kasnije, posle derbija ABA lige između Partizana i Crvene zvezde, put Finske će krenuti još petorica reprezentativaca – Boriša Simanić, Marko Simonović, Aleksa Radanov, Rade Zagorac i Nemanja Dangubić.\nReprezentacija Srbije će u novembarskom kvalifikacionom prozoru odigrati dva meča. Prvi protivnik “orlova” biće reprezentacija Švajcarske u subotu od 15:30 sati. Drugi meč naš nacionalni tim će odigrati u ponedeljak od 18 časova protiv Finske.\nDo sada, Srbija je u kvalifikacijama za Evrobasket 2022. odigrala dve utakmice. U Espu je naš nacionalni tim savladao Finsku sa 80:58, dok je u drugom kolu Gruzija u Beogradu odnela pobedu rezultatom 94:90.\nTagovi:igor kokoškovKošarkaška reprezentacija FinskeKošarkaška reprezentacija SrbijeTop3\nNBA zabranila Dončiću da igra za Sloveniju\nAna Dabović: Ponosna sam


RTS :: Zašto turski kapital dolazi u Srbiju\nEkonomija Zašto turski kapital dolazi u Srbiju\nponedeljak, 07. okt 2019, 07:14 -> 09:19\nZašto turski kapital dolazi u Srbiju\nPredsednik Turske Redžep Tajip Erdogan sa delegacijom od 200 privrednika stiže danas u Beograd. U Tursko-srpskom poslovnom savetu smatraju da turskim investitorima odgovara to što u Srbiji ima dosta nerazvijenih područja.\n"Mi smo u srcu Evrope, graničimo se sa pet EU zemalja. Između Berlina i Istanbula ima 2.000 kilometara, a Beograd je tačno na sredini", rekao je Aleksandar Međedović.\n(ponedeljak, 07. okt 2019, 11:24) - milan [neregistrovani]\nZa kapital se nikada ne pita odakle dolazi,nego je važno\nsamo to da dolazi i unapređuje tvoju državi i pomaže na\nprosperitetu naroda te države.\nNeka se samo Turska, Kina i Rusija, a posebno Amerika,\nsamo takmiče, ko će više kapitala da uloži u Srbiju...


Radonjić optimsta pred finiš prvenstva: Zvezda može da pobedi sve do kraja\nKurir\t29.03.2018 11:42\nFudbaler Crvene zvezde Nemanja Radonjić rekao je da je predstojeća utakmica protiv Mladosti najvažnija za njegov tim pred "večiti" derbi i istakao da je veruje da crveno-beli mogu da zabeleže sve pobede do kraja sezone.\n"Utakmica protiv Mladosti je za mene pravi mali derbi. Izuzetno je teško igrati protiv njih, posebno u Lučanima. Mislim da nam je to najbitnija utakmica pre večitog derbija. Treba da se spremimo maksimalno kako bismo se vratili kući sa tri nova boda", rekao je Radonjić za klupski sajt.\nPovratak na superligaške terene zakazan je za nedelju, kada fudbaleri Crvene zvezde gostuju ekipi Mladosti u Lučanima.\n"Sada kada se bodovi dele kiksevi se ne praštaju. Spremamo se predano i fokusirano i za susret sa ekipom Zemuna. Dve pobede pred plej-of bi nam donele još više samopouzdanja. Čvrsto verujem da možemo da zabeležimo sve pobede do kraja sezone i zato poručujem našim navijačima da budu uz nas, da nas podržavaju i da ćemo se zajedno radovati u maju", rekao je on.\nRadonjić je bio starter u obe utakmice koje je mlada reprezentacija Srbije odigrala protiv Gibraltara i Italije.\n"Trebalo nam je vremena da se naviknemo na teren na meču sa Gibraltarom, dosta je drugačije od onoga na šta smo mi navikli. Takođe, put do tamo je bio izuzetno težak, trajao je 24 sata i zato sam još ponosniji na sve igrače koji su igrali i uspeli da ostvare ubedljiv trijumf od 6:0... Pokazali smo da igramo najbolji fudbal od svih reprezentacija u grupi i da smo zasluženo na prvom mestu", rekao je on.\nFudbaler Zvezde je istakao da ne sumnja u plasman mlade reprezentacije na Evropsko prvenstvo.\n"Dugo već pričaju za našu generaciju da je jedna od najtalentovanijih, mislim da smo to i dokazali i da možemo daleko da doguramo zajedno", poručio je Radonjić.


Kompanija Keprom nastupila na XXVI FASUS-u\nZimski farmaceutski susreti FASUS, održani 24. februara u hotelu Hyatt Regency u Beogradu bili su prilika da se, pored 35 kompanija učesnika, svojim asortimanom stručnoj javnosti predstavi i kompanija Keprom sa proizvodima iz kategorija Medicinska i pomoćna lekovita sredstva i Dodaci ishrani.\nKompanija Keprom učestvovala na Sajmu sporta\nOd 25. do 27. novembra na Beogradskom sajmu u halama 1 i 1a održan je 5. Međunarodni sajam sporta. Na sajmu, koji se ove godine održavao pod sloganom "Sport je zakon", kompanija Keprom se predstavila sa proizvodima dva brenda, Kräuterhof i PiC Solution.\nKompanija Keprom imala je još jedan uspešan nastup na farmaceutskim susretima FASUS, održanim 25. marta u hotelu Hyatt Regency u Beogradu.\nKompanija Keprom na XXIII "FASUSU"\nKompanija Keprom pustila je u rad sajt www.krauterhof.rs Na našem tržištu, kompanija Asam je najpoznatija po brendu Kräuterhof koji u svom portfoliu ima tradicionalne meleme i biljne kreme, ali i linije proizvoda za efikasnu borbu protiv celulita i proizvoda za negu kose.\nU svečanoj sali KBC ,,Zvezdara” u Beogradu, 9. i 10. maja, održan je I Kongres babica Republike Srbije, a sve u cilju unapređenja obrazovanja babica i podizanja kvaliteta zdravstvene nege. U skladu sa svojom poslovnom filozofijom i kulturom, kompanija Keprom, nesebično podržava najmlađe i njihove roditelje, pa je svojim učešćem pružila podršku ovom stručnom skupu.\nAksa na petnaestom Dečjem sajmu\nOd 24. do 26. aprila 2015. godine u hali 3 Beogradskog sajma biće održan XV Dečji sajam. Svojim učešćem, podršku ovoj manifestaciji pružiće i Aksa Kids Mega Store, članica Keprom grupe i jedan od vodećih lanaca bebi i dečje opreme u Srbiji.


Prva ženska ekspedicija krenula u osvajanje vrha na Himalajima - WANNABE MAGAZINE\nPrva ženska ekspedicija krenula u osvajanje vrha na Himalajima\nOsam alpinstkinja krenuće danas u prvu žensku ekspediciju u Himalajima, do vrha Tharpu Chuli visine 5663 metara, a građani su imali priliku da ih isprate i požele im sportsku sreću. Ovo je prva ekspedicija iz Srbije i regiona koja će pokušati da osvoji ovaj vrh.\nOsam devojaka koje su spremne da se izbore sa svim izazovima tokom osvajanja vrha Tharpu Chuli – Andrijana Miletić, Biljana Čegar, Biljana Savković, Jelena Ignjatijević, Branka Bradašević, Biljana Medenica, Vesna Djoković i Sonja Pavlović, različite su po karakterima, godinama, zanimanjima, a sve put Himalaja kreću u organizaciji planinarskog kluba Extreme Summit Team na čijem čelu se nalazi naš najpoznatiji vođa ekspedicija Dragan Jaćimović. Za selekciju su se prijavile 44 devojke, a posle godinu dana treninga u planini ostalo je njih 8 koje su spremne za ekspediciju. Povratak učesnica sa ekspedicije planiran je za 2. maj.\nOva zahtevna ekspedicija trajaće 20 dana, a učesnice će provoditi 24 sata dnevno u ekstremnim uslovima, oslanjajući se na svoju snagu i međusobnu saradnju i timski duh. Cilj ovog projekta, pod imenom “Nastavi da se penješ i otvori svoj um” je stvaranje uslova za povećanje mobilnosti mladih žena i podizanje svesti o zaštiti životne sredine kroz zajedničku saradnju sa učesnicama sa prostora Zapadnog Balkana.


Za đake u vreme raspusta ulaznica za bazen 50 dinara – GRAD Kruševac\nNaslovna » Nekategorizovano » Za đake u vreme raspusta ulaznica za bazen 50 dinara\nŠkolarcima do kraja zimskog raspusta omogućio da koriste zatvorene bazene po ceni ulaznice od 50 dinara – saopšteno je iz Sportskog centra\nSportski centar Kruševac pridružio se akciji kulturnih ustanova ponudom korišćenja zatvorenih bazena po nižoj ceni a u cilju da deca osmišljeno provedu zimski raspust. Školarcima do kraja zimskog raspusta omogućeno je da koriste zatvorene bazene po ceni ukarte od 50 dinara, a za neplivače, po istoj ceni, organizovana je obuka od 12 do 14 sati. Sportski centar planira da uvede nove sadržaje.\nInače, građanstvo zatvorene bazene može da koristi svakog radnog dana i vikendom od 12 do 18 sati, a programe u okviru Sportskog centra i bazena od ponedeljka do petka. Redovna cena karte za bazene je 150 dinara, a postoji mogućnost uzimanja mesečne ili sezonske karte koja se može dopuniti, gde je cena pojedinačne karte 80 dinara.\nŠkolarcima do kraja zimskog raspusta omogućio da koriste zatvorene bazene po ceni ulaznice od 50 dinara - saopšteno je iz Sportskog centra Sportski centar Kruševac pridružio se akciji kulturnih ustanova ponudom korišćenja zatvorenih bazena po nižoj ceni a u cilju da deca osmišljeno provedu zimski raspust. Školarcima do kraja zimskog raspusta omogućeno je da koriste zatvorene bazene po ceni ukarte od 50 dinara, a za neplivače, po istoj ceni, organizovana je obuka od 12 do 14 sati. Sportski centar planira da uvede nove sadržaje. Inače, građanstvo zatvorene bazene može da koristi svakog radnog dana i vikendom od 12 do 18…\nbazen đaci plivači sportski centar\t2016-02-04\nTag : bazen đaci plivači sportski centar\nPrethodni : Otadžbina zove\nSledeći : Ponovo Kruška, drugi deo Božićnog festivala predstava za decu\n2. marta 2021., 09:08


Pravna radionica - …IZ KRUGA – VOJVODINA\nCategory: VESTI Post Date: 20 фебруара, 2014\n...IZ KRUGA VOJVODINA2015-04-07T19:02:27+00:00\nPredstavnice organizacije …IZ KRUGA – VOJVODINA, su 10. i 11. februara 2014. u Novom Sadu učestvovale na prvoj radionici u okviru projekta Unapređenje usluga za žene sa iskustvom nasilja na teritoriji AP Vojvodine.\nProjekat realizuje Centar za podršku ženama iz Kikinde uz podršku Ambasade Kraljevine Norveške i u partnerstvu sa organizacijama Mreže SOS Vojvodina. Pored dve navedene organizacije Mrežu čine i SOS Ženski centar (Novi Sad), Ženska Alternativa (Sombor), Udruženje Roma Novi Bečej – SOS telefon na jezicima nacionalnih manjina (Novi Bečej) i Zrenjaninski edukativni centar (Zrenjanin).\nCilj projekta je da raznovrsnim aktivnostima unapredi kapacitete ženskih organizacija koje deluju u Mreži SOS Vojvodina radi unapređenja postojećih i uspostavljanja novih usluga u gradovima/opštinama u kojima deluju ove organizacije. Projektne aktivnosti se realizuju od decembra 2013. do novembra 2014. godine i doprineće unapređenju profesionalnih kapaciteta i standrada rada i povećati stepen prepoznavanja organizacija koje deluju u Mreži SOS Vojvodina.\nVanja Macanović, advokatkinja i koordinatorka pravnog tima Autonomnog ženskog centra iz Beograda je u radionici predstavila rezultate istraživanja Krivičnopravni odgovor na nasilje u Vojvodini i diskutovane su karakteristike u postupanju tužilaštva i sudova. Nakon toga, predstavnice organizacija iz Mreže SOS Vojvodina prezentovale su svoja iskustva iz sudske prakse u radu sa korisnicama.\n17апр 17 априла, 2014\nTema okruglog stola održanom u organizaciji Zrenjaninskog edukativnog centra: Dostupnost zdravstvene zaštite za žene sa invaliditetom. read more


Završna konferencija u okviru projekta „Prevazilaženje nejednakosti" • Poverenik za zaštitu ravnopravnosti\nProjekti Učešće na projektima "Prevazilaženje nejednakosti" Završna konferencija u okviru projekta „Prevazilaženje nejednakosti”\nPovodom završetka projekta „Prevazilaženje nejednakosti: borba protiv diskriminacije i zločina iz mržnje nad Romima i Romkinjama u Srbiji” Poverenik za zaštitu ravnopravnosti i Regionalni centar za manjine održali su završnu konferenciju na kojoj su predstavljeni rezultati rada.\nCilj projekta je bio da se dodatno osnaže romski aktivisti i aktivistkinje i predstavnici i predstavnice lokalnih samouprava da se aktivno uključe u borbu protiv diskriminacije Roma i Romkinja, kao i da se ohrabre da efikasno koriste postojeće mehanizme za zaštitu ravnopravnosti.\nKoordinatorka Regionalnog centra za manjine Jovana Vuković ocenila je da romski aktivisti i predstavnici lokalnih samouprava još uvek ne znaju da identifikuju sve slučajeve diskriminacije i da je zato potrebno nastaviti sa njihovim podučavanjem da prepoznaju i prijave diskriminaciju.\nPomoćnica poverenice za zaštitu ravnopravnosti Ljiljana Lončar navela je da je najveći broj pritužbi od kada postoji institucija Poverenika podnet zbog diskriminacije romske nacionalne manjine, a da je diskriminacija Roma i Romkinja najprisutnija u oblasti obrazovanja i pri zapošljavanju. Ona je predstavila sudske postupke koji su vođeni zbog diskriminacije Roma i istakla značaj saradnje Poverenika za zaštitu ravnopravnsoti i nevladinih organizacija na poboljšanju položaja Roma u našem društvu.\nProgramski saradnik u Regionalnom centru za manjine Marko Vasiljević ocenio je da je da se napadi motivisani mržnjom prema Romima i Romkinjama ne prijavljuju kako zbog nedovoljne informisanosti tako i zbog toga što nadležne institucije na takve slučajeve ne reaguju uvek adekvatno.\nPredsednica UG Romani Cikna iz Kruševca Slavica Rakić istakla je značaj ovih aktivnosti u osnaživanju romskih aktivista i aktivistkinja. Ona je istakla je da je podrška Regionalnog centra za manjine i Poverenika od ogromne važnosti za lokalne romske organizacije kao i da je takva saradnja nužna na polju suzbijanja diskriminacije i zločina iz mržnje.\nProjekat „Prevazilazenje nejednakosti: borba protiv diskriminacije i zločina iz mržnje nad Romima i Romkinjama u Srbiji” nastavak je uspešne saradnje Poverenika sa nevladinom organizacijom Regionalni centar za manjine, sa kojima se od maja 2012. godine radi na jačanju kapaciteta Roma i Romkinja u borbi protiv diskriminacije i borbi protiv govora mržnje i zločina iz mržnje. Projekat je finansirala Ambsada Kraljevine Holandije.\nPovodom završetka projekta „Prevazilaženje nejednakosti: borba protiv diskriminacije i zločina iz mržnje nad Romima i Romkinjama u Srbiji“ Poverenik za zaštitu ravnopravnosti i Regionalni centar za manjine održali su završnu konferenciju na kojoj su predstavljeni rezultati rada.\nProgramski saradnik u Regionalnom centru za manjine Marko Vasiljević ocenio je da je da se napadi motivisani mržnjom prema Romima i Romkinjama ne prijavljuju u dovoljnoj meri kako zbog nedovoljne informisanosti tako i zbog toga što nadležne institucije na takve slučajeve ne reaguju uvek adekvatno.\nPredsednica UG Romani Cikna iz Kruševca Slavica Rakić istakla je značaj ovih aktivnosti u osnaživanju romskih aktivista i aktivistkinja. Ilustrujući brojnim primerima probleme romske manjine i navodeći slučajeve diskriminacije sa kojima se susretala, istakla je da je podrška lokalnim romskim organizacijama od strane Regionalnog centra za manjine i Poverenice za zaštitu ravnopravnosti, od ogromne važnosti. Nedostatak kapaciteta lokalnih romskih organizacija čini takvu saradnju nužnom na polju suzbijanja diskriminacije i zločina iz mržnje.


PREDLOG ZAKONA O IZMENAMA I DOPUNAMA ZAKONA O BIOCIDNIM PROIZVODIMA U PROCEDURI NARODNE SKUPŠTINE RS\nZakon o biocidnim proizvodima ("Sl. glasnik RS", br. 36/2009, 88/2010 i 92/2011) uveo je jedinstveni sistem stavljanja u promet i korišćenja biocidnih proizvoda na teritoriji Republike Srbije. Ovaj sistem uveden je u postupku usklađivanja domaće legislative sa propisima Evropske Unije, a osigurava visok nivo\nzaštite zdravlja ljudi i životne sredine kao i poboljšanje slobodnog prometa biocidnih proizvoda sa zemljama EU i drugim zemljama. Ovim zakonom, između ostalog, određeni poslovi državne uprave koji se odnose na upravljanje biocidnim proizvodima povereni su Agenciji za hemikalije. Agencija za hemikalije (u daljem tekstu: Agencija) osnovana je Odlukom o osnivanju javne agencije ("Službeni glasnik RS", broj 78/09) kao javna agencija. Ova odluka doneta je na osnovu člana 5. stav 1. Zakona o hemikalijama ("Službeni glasnik RS", broj 36/09), člana 9. Zakona o javnim agencijama ("Službeni glasnik RS", br. 18/05 i 81/05 - ispravka) i člana 43. stav 1. Zakona o Vladi ("Službeni glasnik RS", br. 55/05, 71/05 - ispravka, 101/07 i 65/08). Članom 8. stav 1. Zakona o javnim agencijama propisano je da prava osnivača u ime Republike Srbije vrši Vlada ako posebnim zakonom nije što drugo određeno.\n- Usklađivanjem Zakona o hemikalijama sa drugim sistemskim zakonima kojima se uređuje budžetski sistem tj. Zakonom o budžetskom sistemu ("Službeni glasnik RS", br. 54/09, 73/10, 101/10, 101/11, 93/12 i 110/13);\nRešenja predviđena Zakonom o izmenama i dopunama Zakona o budžetskom sistemu sistemu ("Službeni glasnik RS", broj 93/12) upućuju na reviziju naknada i taksi u posebnim zakonima, uključujući i Zakon o hemikalijama. Članom 17. Zakona o budžetskom sistemu propisano je da se takse mogu uvoditi samo zakonom kojim se može propisati njihova visina ili se tim zakonom može dati pravo određenom subjektu da utvrdi njihovu visinu. Taksa se naplaćuje za neposredno pruženu javnu uslugu, odnosno sproveden postupak ili radnju, koju je pružio, odnosno sproveo nadležan subjekat. Visina takse mora biti primerena troškovima pružanja javne usluge, odnosno sprovođenja postupka ili radnje i mora biti utvrđena u apsolutnom iznosu, odnosno ne može biti utvrđena kao procenat od promenljive osnovice. Visina takse utvrđuje se u tekućoj godini za narednu godinu primenom metodologije koju propisuje ministar finansija i ne može se povećavati tokom godine za tu godinu.\nCilj donošenja ovog zakona jeste usklađivanje sa Zakonom o hemikalijama ("Službeni glasnik RS", br. 36/09, 88/10, 92/11 i 93/12) odnosno sa Odlukom o prestanku važenja Odluke o osnivanju Agencije za hemikalije i preuzimanjem nadležnosti u oblasti upravljanja biocidnim proizvodima od strane Ministarstva energetike, razvoja i zaštite životne sredine.


I Srbija među njima: Ovih 5 avio-kompanija ima najlepše osoblje — Wannabe Man\nI Srbija među njima: Ovih 5 avio-kompanija ima najlepše osoblje\nSvi volimo da puutujemo i posećujemo razne krajeve sveta, retki su oni koji će reći da im to nije cilj ili da u tome ne vide ništa lepo. Alu vreme koje se “gubi” od tačke A do tačke B uvek je dosadno, naporno, pa niko ne voli taj deo samog putovanja. Međutim, kada letite avionom onda sve porđe brže i lakše, osim ako imate strah od samog leta i neverovatne visine na kojoj se nalazite iznad Zemlje. Ali, i tome ima leka, jer postoji odlično osoblje koje sve te probleme i problemčiće reši vrlo brzo, još ako se radi o osoblju ovih 5 avio-kompanija, onda će let biti najugodniji ikada. Zašto? Zato što oni imaju najlepše i najzgodnije stjuarde i stjuardese koje svi svetski putnici jedva čekaju ponovo da vide.\nSingapurska avio-kompanija našla se na petom mestu kao kompanija koja ima najlepsu posadu od svih postojećih. Osim velikog i najboljeg aerodroma na svetu, Singapur se odvaja i po lepoti onih koji su deo zaposlenih tog aerodroma, odnosno njihove avio-kompanije koja je osnovana davne 1947. godine.\nKako nešto slično uopšte može da prođe bez naših devojaka i muškaraca?! Sasvim očekivano, u izbor od 5 kompanija sa najlepšom posadom, ušla je i srpska avio-kompanija Air Serbia kao zaista jedna od onih koja ima zadivljujuće osoblje. Nije ni čudo zašto svi vole da dođu u Beograd, Srbiju uopšte i vide šta to ona nudi.\nKljučne reči air serbiaavio-kompanijaavionI Srbija među njima: Ovih 5 avio-kompanija ima najlepše osobljeletmagazin za muškarcemuški magazinnajlepse stjuardesestjuardstjuardesaWannabe Man


Radovi u Beču nerviraju građane - 09.09.2019, Sputnik Srbija\nRadovi na glavnim ulicama Beča, koji traju i nakon početka nove školske godine, svakodnevno prouzrokuju velike gužve i nerviraju Bečlije. 09.09.2019, Sputnik Srbija\nNajveće gradilište koje blokira saobraćaj je na Našmarktu, između Getrajdemarkta i Šlajfmilgase, gde se sprovodi u delo projekat koji košta čak 4,9 miliona evra.\nSvakodnevno je u ovom delu Beča duga kolona vozila koja od centra idu ka drugim delovima grada. Građane, međutim, najviše nervira to što se ne žuri sa završetkom radova, koji bi, kako je najavljeno, trebalo da traju do 13. decembra, preneo je Tanjug.\nTokom subote na gradilištu ceo dan nije bilo nijednog radnika, a u nedelju su bile samo četiri osobe koje su upravljale mini-bagerima u okolini gradilišta, ali ne i na gradilištu.\nGrađani i mediji smatraju da se radi o skandalu, jer se na gradilištu ne radi upravo onim danima kada ne radi pijaca Našmarkt i kada su najmanje gužve.


Promjene na političkoj sceni pogodile i medije - Sindikat medija Crne Gore\nNovi izvještaj o slobodi medija i bezbjednosti novinara\nCrna Gora prošle godine nije napredovala u rješavanju slučajeva napada na novinare, kazala je predsjednica Sindikata medija Crne Gore (SMCG) Marijana Camović Veličković, dodajući da je u tom periodu zabilježeno 28 napada, što je rekord od 2016. godine.\nCamović Veličković je to kazala na predstavljanju istraživanja „Indikatori nivoa medijskih sloboda i bezbjednost novinara 2021″.\nOna je navela da je identično istraživanje rađeno u Srbiji, Bosni i Hercegovini, Albaniji, na Kosovu, u Sjevernoj Makedoniji i Hrvatskoj i da to rade partnerske organizacije iz regiona koje zajedno čine mrežu Safe journalist.\nCamović Veličković je kazala da su se promjene na političkoj sceni odrazile i na medije, koji su i prije toga bili polarizovani.\n„Tako se povećao uticaj medija iz Srbije, u smislu da je nekoliko značajnih medijskih kuća promijenilo vlasnike, a neke su u pregovorima sa biznismenima iz Srbije“, rekla je Camović Veličković.\nOna je ukazala da će, kada se ti pregovori završe, osim Javnog servisa, svi vodeći mediji u državi biće u vlasništvu ljudi i kompanija iz Srbije.\nKako je navela prošle godina počela je primjena izmijenjenog Zakona o medijima, ali prema tumačenjima resornog ministarstva to se nije odnosilo na saopštavanje podataka o iznosima oglašavanja u medijima.\n„Nije uspostavljena transparentnost u oglašavanju i nijesu vidljivi pomaci kada je u pitanju odgovorno trošenje novca državnih organa na oglašavanje“, rekla je Camović Veličković.\nCamović Veličković je dodala da je, kako bi se sanirale posljedice koje je pandemija ostavila na medijski sektor, država prethodne godine više puta pomagala najveće medije.\nOna je istakla da je istraživanje pokazalo da su mediji poslovali pozitivno 2020. godine i ostvarili ukupan profit od blizu 2,7 miliona EUR.\n„Prema podacima Uprave prihoda i carina, ukupni prihodi su bili blizu 41,8 miliona EUR, a rashodi gotovo 39,1 milion i u njima je radilo 1.806 ljudi“, rekla je Camović Veličković i dodala da je to porast od 400 zaposlenih u odnosu na registar Monstata.\nCamović Veličković je kazala da je na malom crnogorskom tržištu aktivno više od 200 medija i da su većinom portali.\nOna je istakla da je broj tužbi protiv medija zbog povrede prava ličnosti i dalje visok i da su, samo prošle godine, 54 slučaja bila aktivna pred crnogorskim sudovima.\n„Najčešći tužioci bili su novinari i drugi mediji, u 26 slučajeva, građani sa 22 zahtjeva, dok su se kao najređi tužioci javljali funkcioneri i političari koji su podnijeli šest zahtjeva“, rekla je Camović Veličković.\nCamović Veličković je kazala da je analiza deset godina sudske prakse SMCG-a pokazala da su najčešće tuženi privatni štampani mediji, dok je Javni servis imao jednu tužbu u tom periodu.\n„Tokom prošle godine, u bazi SMCG, registrovano je 28 slučajeva napada i prijetnji i to je rekord od 2016 godine“, rekla je ona.\nOna je istakla da je nadležni tužilac deset događaja kvalifikovao deset kao krivično djelo koje se goni po službenoj dužnosti, osam događaja je rasvijetljeno i izvršioci su procesuirani, dok su dva slučaja nerasvijetljena.\nCamović Veličković je istakla da su u pet događaja pokrenuti prekršajni postupci protiv izvršioca, dok je u četiri slučaja tužilac procijenio da nema elemnata krivičnog djela koje se goni po službenoj dužnosti.\n„Napretka u samim slučajevima napada na novinare nije bilo tokom protekle godine“, rekla je Camović Veličković.\nIstraživačica SMCG, Bojana Konatar, kazala je da se uslovi rada u medijima prošle godine nijesu promijenili na bolje.\nKonatar je dodala da su registrovali čitavu hijerarhiju uticaja na novinare, pri čemu se i dalje pokazuje da urednici i mediji imaju najveći uticaj na njihov rad.\nOna je kazala da su poseban fokus ove godine stavili na žene u novinarstvu i da se ne zna ni koliko ima novinarki u crnogorskim medijima.\nTo, kako je dodala, nije čudno, kada nema podataka o broju medijskih radnika u Crnoj Gori.\nKonatar je kazala da istraživanja pokazuju da novinarke čine većinu redakcija u Crnoj Gori, da se sve češće nalaze na pozicijama urednika, ali da ih uglavnom nema na menadžerskim pozicijama.\nOna je istakla da nijesu zabilježeni pritisci na novinarke koji su zasnovani na rodu.\n„U našim istraživanjima novinarke najčešće govore da im je posebno tokom pandemije bilo otežano da rade, kada se radilo od kuće, pa su imale istovremeno porodične i poslovne obaveze“, rekla je Konatar.\nKonatar je dodala da postoji čitav niz problema koji dijeli cijela medijska zajednica, a teško je pratiti taj sektor, jer je u potpunosti neregulisan.\nKako je kazala, istraživanje koje su radili prošle godine pokazalo je da samo svaki četvrti novinar prima platu između 500 i 600 EUR neto.\n„Zanimljivi za praćenje će biti efekti programa Evropa sad na medije. Vidjećemo da li su plate novinara sada na prosječnom državnom nivou“, kazala je Konatar.\nKonatar je istakla da je poražavajuće da 44 odsto ispitanika pored novinarstva radi i još neki drugi plaćeni posao.\n„Naše istraživanje je pokazalo da novinari nijesu plaćeni za rad u vrijeme praznika, za prekovremeni rad i da se često umjesto nadoknade dobija slobodan dan“, rekla je Konatar.\nKako je navela, svaka redakcija ima spisak poželjnih sagovornika, da postoje teme o kojima se ne piše.\n„Istraživanje je pokazalo da, iako novinari svjedoče velikoj slobodi u radu, situacija sa kojom se suočavaju ukazuje na pritiske i probleme. Gotovo svaki drugi novinar je u nekom trenutku, prošle godine, morao da cenzuriše svoj sadržaj“, navela je Konatar.\nKonatar je rekla da je jedna od preporuka SMCG koje se tiču cijele države i sistema, da je posebno potrebno što hitnije usvajanje novog Zakona o elektronskim medijima, kako bi se poboljšala finansijska stabilnost i omogućila urednička nezavisnost lokalnih javnih emitera.\nTo bi, prema njenim riječima, dovelo do znatno boljeg statusa zaposlenih u medijima.\n„Potrebno je pratiti promjene koje se dešavaju u Javnom servisu i to ne samo kroz izmjenu informativnog programa, već kroz cjelokupna dešavanja i postupanja novih struktura unutar RTCG“, rekla je Konatar.\nOna je dodala da od države i resornog ministarstva treba tražiti provjeru načina trošenja državnog novca koji je po više osnova uplaćivan medijima tokom prošle godine, jer nije bilo vidljivog napretka ni u jednom segmentu.\nKako je navela, potrebno je uložiti dodatne napore da se počne sa socijalnim dijalogom na svim nivoima, kao i intenzivirati obuke policijskih službenika i zaposlenih u tužlaštvu, jer nijesu dovoljno edukovani u vezi zaštite slobode izražavanja i novinara.\n(Izvor: Agencija Mina)\nSindikalna organizacija lokalnog javnog emitera Radio-televizije Rožaje organizuje sjutra od 11 sati jednočasovni štrajk upozorenja, ...


Poginuli gradonačelnik i predsednik skupštine Ranilug kod Doljevca – Info Centar Juga\nGradimir Mikić, predsednik opštine Ranilug i Saša Aleksić, predsednik skupštine opštine poginuli su danas u stravičnoj saobraćajnoj nesrećikoja se dogodila oko 13 sati u blizini naplatne rampe Doljevac.\nKako je Tanjugu rečeno u Policijskoj upravi Niš dva muškarca poginula su u nezgodi na autoputu Leskovac-Niš, nedaleko od naplatne rampe Doljevac-Niš.\nKancelarija: Mikić i Aleksić predani borci za prava Srba\nKancelarija za Kosovo i Metohiju saopštila je da se sa velikom tugom i žaljenjem oprašta od gradonačelnika Raniluga Gradimira Mikića i predsednika Skupštine opštine Ranilug Saše Aleksića, koji su danas izgubili život u tragičnoj saobraćajnoj nesreći.\n„Mikić i Aleksić su bili dugogodišnji predani borci za prava i dobrobit Srba u opštini Ranilug, i naš narod na Kosovu i Metohiji je njihovim odlaskom izgubio dvojicu nadarenih političara i posvećenih boraca za nacionalne interese.\nSL: Izgubljena dva velika borca za bolji život Srba na KiM\nSrpska lista saopštila je da su u strašnoj tragediji u kojoj su poginuli gradonačelnik Raniluga Gradimir Mikić i predsednik SO Ranilug Saša Aleksić izgubljeni životi dva velika borca za bolji život Srba na Kosovu i Metohiji i uputila saučešće njihovim porodicama.\n„Srpski narod večno će pamtiti Gradimira i Sašu kao odgovorne i sposobne rukovodioce“.